
1. [bookmark: _bookmark0]መግቢያ
የመንግስት አገልግሎትና አስተዳደር በዋናነት መንግስት ለተልዕኮ ባቋቋማቸው ተቋማት አማካኝነት ለህዝብ የሚሰጣቸውን አገልግሎቶች አሰጣጥ፣ ስራው ከሚመራበት የሥራ አደረጃጀት እና የሰው ኃይል አስተዳደር ጋር ተያይዞ ያለውን ቢሮክራሲያዊ ሂደት ያመለክታል፡፡ የመንግስት አገልግሎትና አስተዳደርን ሙሉ በሙሉ በመንግስት መ/ቤቶች ተግባራዊ ለማድረግ የሰው ኃይል አስተዳደርን የተመለከቱ አዋጆች፣ ደንቦችንና መመሪያዎች አስፈላጊ ናቸው፡፡ እነዚህ የህግ ማዕቀፎች በአግባቡ ሥራ ላይ መዋላቸውን ማረጋገጥ በየደረጃው ያሉ የመንግስት አስፈጻሚ ተቋማት ኃላፊነት ነው፡፡ ይሁንና በየደረጃው ያሉት አመራሮች እና ባለሙያዎች ጸድቀው ወደ ትግበራ በገቡት የሕግ ማዕቀፎች እና የአሠራር ሥርዓቶች ላይ ጥልቅ ግንዛቤ በመያዝና በትክክል ሥራ ላይ እንዲውሉ በማድረግ ረገድ በርካታ ክፍተቶች ይስተዋልባቸዋል።
በክልል የሲቪል ሰርቪስ ታሪክ ውስጥ የሰው ኃይል አስተዳደር ሕጎችን ተፈጻሚነት ለመቆጣጠር የሚከናወነው የኢንስፔክሽን ሥራ በግኝት መልክ የሚታዩ ግድፈቶችን ለተቋማት ግብረ-መልስ በመስጠት እንዲስተካከሉ በማድረግና ተጠያቂነትን በማረጋገጥ ረገድ የተጠናከረ እና ውጤታማ አልነበረም፡፡ ከዚህ አኳያ የሰው ኃይል ህጎችና የአገልግሎት አሰጣጥ ትግበራ በችሎታና በውድድር ላይ ተመሥርቶ የሚሠራ፣ ተዓማኒነትን ያተረፈና የህዝብን እርካታ በማሳደግ ጠንካራ የሕዝብ አገልጋይነት ሥራ መገለጫ ተደርጎ እንዲከናወን ለማድረግ በአሁኑ ጊዜ በመንግስት ዘንድ ቁርጠኝነትና ግልጽ አቅጣጫ መኖሩ ክፍተቶቹን ለመሙላት ከፍተኛ ዕገዛ እንደሚያደርግ ይታመናል፡፡
በመንግስት አገልግሎትና አስተዳደር ዘርፍ በርካታ የሰው ኃይል አስተዳደር ህጎች ተዘጋጅተው ሥራ ላይ የዋሉ ቢሆንም በአፈጻጸም ሂደት በርካታ ጉድለቶች ያሉበት መሆኑን በተለያዩ ውይይቶች መገምገም ተችሏል፡፡ በመንግስት መስሪያ ቤቶች የሰው ሀብት ህጎች አፈጻጸም በኢንስፔክሽን አማካይነት ኦዲት አድርጎ የማጣራት ሥራ ከግብዓት እስከ ውጤት ድረስ ያለው ሂደት ግልፅ፣ ነፃ እና ገለልተኛ ያልነበረበት እንዲሁም በኦዲት ግኝቶች መሰረት ተጠያቂነትን ለማስፈን ትኩረት ሰጥቶ ከመሥራት አንፃር ክፍተት ያለበት መሆኑን እንደ አብነት ማንሳት ይቻላል፡፡
በሌላ በኩል የመንግሥት አገልግሎት አሰጣጥ ሁኔታ ሲታይ ዘገምተኛ፣ የተገልጋዮችን ቅሬታ ያባባሰ፣ ግልጽነትና ፍትሐዊነት የሚጎድለው፣የተንዛዛና ምልልስ የሚበዛበት ሆናል፡፡ ጠንካራ የተጠያቂነት ሥርዓት ባለመኖሩ የእጅ መንሻ የሚጠየቅበት፣ሌብነት የሰፈነበት፣ በዝምድናና በአድሏዊ አሰራር የተተበተበ እንደሆነ የተለያዩ የግምገማና የዳሰሳ ውጤቶች ያመለክታሉ፡፡
ከፖሊሲው አምዶች አንዱ ሲቪል ሰርቪሱ ነጻና ገለልተኛ ሆኖ ሙያውንና ህግን አክብሮ የሚሰራበትን ስርዓት በመዘርጋት ዜጎች በመንግስት አገልግሎት ሊያገኙ የሚገባቸውን እርካታ ማረጋገጥ እንደሚገባ ተገልጿል፡፡ በመሆኑም በሰው ኃይል አስተዳደር ህጎች እና በመንግስት አገልግሎት አሰጣጥ አፈጻጸሞች ላይ ሳይንሳዊ መርሆችን የተከተለ ጠንካራ የቁጥጥር ስርዓትን በመዘርጋት ተግባራዊ ማድረግ ይገባል፡፡
በፖሊሲው ነፃና ገለልተኛ ሲቨል ሰርቪስ መገንባት በሚለው አምድ ስር ከተካተቱት ዋና ዋና ጉዳዮች መካከል የሰው ኃይል አስተዳደር ኦዲት ትግበራን ማጎልበት በመሆኑ ይህንኑ መተግበር እንዲቻል ይህ የመንግስት አገልግሎት እና ሰራተኞች ስምሪት ቁጥጥር ስትራቴጂተዘጋጅቷል፡፡ የስትራቴጂ ሰነዱ የስትራቴጂውን መነሻ ሁኔታዎች፣ዓላማና መርሆዎች፣ስትራቴጂያዊ ጉዳዮች፣ ግቦች፣ ዋና ዋና ተግባራት፣የማስፈፀሚያ ስልቶች፣ቁልፍ የውጤት አመላካቾች፣ እንዲሁም የክትትልና እና ግምገማ ስርዓትን አካትቶ ይዟል፡፡
2. [bookmark: _bookmark1]የስትራቴጂው መነሻ ሁኔታዎች
2.1. [bookmark: _bookmark2]የጽንሰ ሃሳብ ትንተና
የመንግስት ሰራተኞች አስተዳደርና የአገልግሎት አሰጣጥ ቁጥጥር ሲባል ዘርፉን በተመለከተ የወጡ ፖሊሲዎችና ስትራቴጂዎች፣ አዋጆች፣ደንቦችና መመሪያዎች በትክክል ሥራ ላይ መዋላቸውን የማረጋገጥ ሂደትን ያመለክታል፡፡ እንዲሁም የመንግስት አገልግሎት አሰጣጥ በወጡ ህጎችና ስታንዳርዶች መሰረት ስለመሰጠታቸው መፈተሽና የማረጋገጥ ተግባር ነው፡፡ በዚህ የመፈተሸና የማረጋገጥ ሂደት ውስጥ በአፈጻጸም ሂደት የታዩ ጠንካራ ጎኖችንና ክፍተቶችን በመለየት የማስተካከያ እርምጃ ለመውሰድ የሚከናወን የአሰራር ሥርዓት ነው፡፡ ከቁጥጥር ስርዓቱ ጋር በተያያዘ ጽንሰሀሳባዊ ግልጽነትን የሚፈልጉ ዋና ዋና ጉዳዮች ተለይተው ከዚህ በታች ባለው መልኩ ማብራሪያ ተሰጥቶባቸዋል፡፡


1/ ኦዲት
ኦዲት የሚባለው ጽንሰ ሀሳብ የውስጥና የውጭ አካባቢዎችን ወይም የተለያዩ አካላትን ችግሮቻቸውን በጥናት በመለየት ፣በመተንተን፣የህግ ጥሰቶችም በማውጣት፣ተገቢውን መደምደሚያና አስተያየት (Conclusion and opinion) ለመስጠት የሚከናወን ተግባር ነው፡፡ የማሻሻያ ምክሮችንና ለወደፊቱ ሊከሰቱ የሚችሉ አደጋዎችን ለማመላከት የማስተካከያና የተጠያቂነት እርምጃዎችን ለመውሰድ የሚያስችል በአፈጻጸሞች፣ ሂደቶች እና ፕሮግራሞች ላይ የሚያተኩር ጥልቅ ምርመራ ነው፡፡ ኦዲት ተደራጊ የክልል የመንግስት ተቋማት የህግ ተገዢነት ኦዲትና የቁጥጥር ስርዓት ፅንሰ ሀሳቦችን መረዳታቸው እና ሙሉ በሙሉ በአግባቡ ተግባር ላይ ማዋላቸው የሰው ሃይል አስተዳደር ህጎች እና የመንግስት አገልግሎት አሰጣጥ ምርመራ ደረጃውን በጠበቀ መልኩ ለማከናወን የተደላደለ መሰረት ይጥላል፡፡
2/ ኢንስፔክሽን    
ኢንስፔክሽን ማለት በሰዎች፣ ቦታዎች እና በድርጊቶች ዙሪያ የሚያጠነጥን ሆኖ የአፈጻጸም መግለጫዎች የተሟሉ መሆናቸውንና አለመሆናቸውን ለማወቅ፣ ለወደፊቱ ትኩረት በሚሰጥባቸው ጉዳይ ላይ ሳይሆን በክንውኖች አሁናዊ አፈፃፀም ላይ የሚያተኩር ውስን የምርመራ ሂደት ነው፡፡ ለዚህም በአንድ ተቋማዊ ወሰን ውስጥ በሚደረጉ አፈጻጸሞች ላይ የተገደበ የምርመራ አካል ነው፡፡ እነዚህ ጽንሰ ሀሳቦች በዝርዝር ሲታዩ በዋናነት የኦዲትና ቁጥጥር ርዕሰ ጉዳዮች፣ መስፈርቶች፣ የሶስቱ አካላት ሞዴል፣ የማረጋገጫ ደረጃዎች፣ የርዕሰ-ጉዳዮች አመራረጥ እና የሕግ ተገዥነት ኦዲት የአሰራር ደረጃዎች በሚባሉት ከፋፍሎ መተንተን ይቻላል፡፡
የዝርዝር ጽንሰ-ሃሳቦቹ ተያያዥነት ቀጥሎ ባለው ምስል የቀረበ ሲሆን ስለእያንዳንዳቸው ምንነት ደግሞ ከምስሉ ቀጥሎ አጠር ባለ መልኩ ለማመላከት ተሞክሯል፡፡









ምስል 1፡- የህግ ተገዢነት ኦዲትና ቁጥጥር መሰረታዊ ጽንሰ ሀሳቦች ትስስር
  ሀ/ ርዕሰ ጉዳዮች (subject matter)
ርዕሰ ጉዳዮች የሚባሉት በኦዲት ተደራጊ ተቋማት ምርመራ እንዲደረጉባቸው የተመረጡ ዋና ዋና ጉዳዮች ናቸው፡፡ በኦዲትና ቁጥጥር ወሰን ውስጥ ርዕሰ ጉዳዮች ብዙ ቅርጾችና ባህሪያት ሊኖራቸው ስለሚችል ሰፊ ሊሆኑ ይችላሉ፡፡ ሆኖም ርዕሰ ጉዳዮች የሚወሰኑት በኦዲት አድራጊ ቢሮ እና በተጠቃሚዎች የስልጣን ወሰን ላይ በመመስረት ሆኖ እንደ ኦዲት ተደራጊ ተቋማት የተግባር ወሰን እና ስፋት ሊለያዩ ይችላሉ። ርዕሰ ጉዳዮች በአግባቡ ተለይተው መታወቅ ያለባቸውና ከመስፈርቶች አንጻር ወጥ የሆነ የኦዲትና ቁጥጥር ስርዓትን መከተል የሚገባቸው እና የኦዲትና ቁጥጥር መደምደሚያን ለመደገፍ በቂና ተገቢ ማስረጃዎችን ለመሰብሰብ የሚያስችሉ መሆን አለባቸው፡፡
ለ/ መስፈርቶች (criteria)
መስፈርቶች ማለት የተመረጡት ርዕሰ-ጉዳዮች የሚመረመሩበት ህግጋት እና የአሰራር ስርዓቶች ናቸው፡፡ እነሱም ከክልል መንግስት ሰራተኞች የአፈጻጸም ህግጋት እና የአሰራር ስርዓቶች የሚመነጩ ሲሆኑ ክንውኖችን በተከታታይ እና በምክንያታዊነት በመለየት ኦዲትና ቁጥጥር ለማድረግ የሚያገለግሉ ናቸው፡፡ መስፈርቶች ውስን ወይም ሰፊ ሊሆኑ ይችላሉ፡፡ መርማሪዎች የትኛዎቹ  የህግ  ተገዢነት  መስፈርቶች  ሊጣሱ  እንደሚችሉ  ለማወቅ  በቅድሚያ  ተገቢውን የጉልህነትና የስጋት ተጋላጭነት ግምገማ ማካሄድ ይጠበቅባቸዋል፡፡ ከዚያም መስፈርቶችን በመጠቀምና በመተግበር ሙያዊ ዳኝነትን ይሰጣሉ፡፡
ሐ/ የሶስቱ አካላት ሞዴል (Three parties’ model)
የኦዲትና ቁጥጥር ስራ ሶስት የተለያዩ አካላትን ያካትታል እነሱም፡- ኦዲትና ቁጥጥር አድራጊው፣ ኦዲትና ቁጥጥር ተደራጊው እና የኦዲትና ቁጥጥር ተጠቃሚ(ዎች) ናቸው። በዚህ ሰነድ ላይ የሲቪል ሰርቪስ ቢሮ የኦዲትና ቁጥጥር አድራጊው ተቋም ሲሆን በሌላ በኩል ደግሞ በክልል መንግስት ሰራተኞች አዋጅ ቁጥር 208/2017 ሙሉ በሙሉ በሚተዳደሩ የክልል የመንግስት ተቋማት እንዲሁም በዚህ አዋጅ መሰረታዊ መርሆችን ተግባራዊ ማድረግ እንደሚገባቸው በማቋቋሚያ አዋጆቻቸው ወይም ደንቦቻቸው የተደነገገላቸው የክልል ተቋማት ኦዲትና ቁጥጥር ተደራጊ ተቋማት ናቸው፡፡ የክልሉ ምክር ቤት የሰው ሀብት ቋሚ ኮሚቴ፣የክልል መሰተዳደር ካቢኒዎች ጉዳዮች ጽ/ቤት፣ ሚድያዎች፣ የክልል ፍትህ ቢሮ፣ የክልል ፋይናንስ ቢሮ፤ የክልል ዋና ኦዲት መሰሪያቤት ዜጎች ወዘተ የኦዲቱና ቁጥጥሩ ተጠቃሚ አካላት ናቸው፡፡


                          የሪፖርት ተጠቃሚዎች










ኦዲትና ቁጥጥር አድራጊው ተቋም (የክልል     
    ሲቪል ሰርቪስ ቢሮ)

                    ኦዲትና ቁጥጥር ተደራጊ የክልል 
              መንግስት ተቋማት


ምስል-2 የህግ ተገዢነት ኦዲትና ቁጥጥር የሶስት አካላት ሞዴል
መ/ የማረጋገጫ ደረጃዎች (Assurance level)
በህግ ተገዥነትየኦዲትና ቁጥጥር ሂደት ውስጥ የማረጋገጫ ደረጃ በኦዲት አድራጊው እና ተጠቃሚዎች ፍላጎት ላይ የተመሰረተ ነው፡፡ በዚህ መሰረት በኦዲትና ቁጥጥር ውስጥ ሶስት የማረጋገጫ ደረጃዎች አለ፡፡ እነሱም፡- ፍጹም ማረጋገጫ(Absolute assurance)፣ምክንያታዊ ማረጋገጫ (Reasonable assurance) እና የተገደበ ማረጋገጫ (limited assurance) ናቸው። ፍጹም ማረጋገጫ ማለት የኦዲትና ቁጥጥር ባለሙያ በርዕሰ-ጉዳይ ላይ ያከናወናቸው ምርመራዎች ሙሉ በሙሉ ከተሳሳቱ አመለካከቶች የፀዱ ናቸው ብሎ ድምዳሜ ላይ የደረሰበት የእርግጠኝነት ደረጃን የሚያመለክት ነው፡፡ ሆኖም ግን ብዙን ጊዜ እንዲህ ዓይነት የእርግጠኝነት ደረጃ በባለሙያዎች የማይደረስበት እና የማይቀርብ ነው ። ምክንያታዊ ማረጋገጫ ማለት በኦዲት እና በማረጋገጫ ተሳትፎ አውድ ውስጥ፣ በርዕሰ ጉዳዩ ላይ የተደረገው ኦዲት ከተለያዩ የስህተት መግለጫዎች የፀዳ መሆኑን የመተማመን ደረጃ ከፍ ያለ ነው ማለት ነው፡፡ ነገር ግን ፍጹም አይደለም ። ሆኖም ግን ይህ የማረጋገጫ ዓይነት ከፍተኛ የመተማመንን ደረጃን በኦዲት ተጠቃሚዎች ዘንድ እንዲኖር ያደርጋል፡፡ የተገደበ ማረጋገጫ ማለት በኦዲት እና በማረጋገጫ ተሳትፎ አውድ ውስጥ፣ በርዕሰ ጉዳዩ ላይ የተደረገው ኦዲት ዝቅተኛ የመተማመን ስሜት የሚሰጥ የማረጋገጫ ተሳትፎ አይነት ነው፡፡ በአጠቃላይ የቢሮ መርማሪዎች እንደ ሁኔታው አስፈላጊውን የማረጋገጫ ደረጃ በመምረጥ መጠቀም ይችላሉ፡፡
ሠ/ የርዕሰ-ጉዳዮች አመራረጥ (subject matter selection)
በህግ ተገዥነት የኦዲትና ቁጥጥር ሂደት ውስጥ የርዕሰ-ጉዳዮች አመራረጥ ማለት የኦዲት ስራውን ለማከናወን ርእሰ-ጉዳዪቹን ከመስፈርቶቹ አንጻር በማን መመረጥ እንደሚገባቸው መወሰን ማለት ነው፡፡ ይህ የአመራረጥ ሂደት በሁለት መንገድ የሚከናወን ይሆናል፡፡ ይህም ቀጥተኛ የርዕሰ- ጉዳዮች አቀራረብ እና የማረጋገጥ ወይም የምስክርነት አቀራረብ ተብሎ ይታወቃሉ። በምስክርነት የአቀራረብ ሂደት ውስጥ ኦዲት ተደራጊው ተቋም ርዕሰ ጉዳዮችን ከመስፈርቶች ጋር በማድረግ ለባለሙያው ያቀርባል፡፡ ባለሙያውም በቂ እና ተገቢ ማስረጃዎችን በማሰባሰብ የኦዲት ክንውኖችን ይፈጽማል፡፡ በቀጥታ የርዕሰ-ጉዳዮች አቀራረብ ሂደት ውስጥ ደግሞ ርዕሰ ጉዳዮችን ከመስፈርቶች አንፃር የሚለየው የቢሮው ባለሙያ ነው። ባለሙያው የርዕሰ ጉዳዮችን መረጃ በማዘጋጀት እና ከመስፈርቶች ጋር በመመርመር መደምደሚያ ወይም የመጨረሻ አስተያየት ላይ ይደርሳል፡፡
በህግ ተገዢነት የምርመራ ሂደት ውስጥ ሁለቱንም የርዕሰ-ጉዳዮች አመራረጥ በአንድ ጊዜ መጠቀም ይቻላል፡፡ ነገር ግን በምስክርነት የርዕሰ-ጉዳይ አመራረጥ ሂደት ውስጥ ኦዲት ተደራጊ ተቋማትን በኦዲትና ቁጥጥር ድምዳሜ ወቅት በወጥነት ለመፈረጅ የማያስችል ሁኖ ይገኛል፡፡ በቀጥታ የርዕሰ ጉዳዮች አመራረጥ ወቅት ግን በኦዲት ተደራጊ ተቋማት ውስጥ የታዩ ክንውኖች በመጨረሻው የድምዳሜ ሪፖርቱ ውስጥ በጥንካሬም ሆነ የማሻሻያ እርምጃ አስተያየት የሚቀርብባቸው በመሆኑ ተቋማትን እንደየአፈጻጸማቸው በወጥነት ለመፈረጅ ያስችላል፡፡ ስለሆነም  ቢሮው ይህን ከግንዛቤ ያስገባ የቀጥታ ርዕሰ-ጉዳዮች የአመራረጥ ስልትን ከመስፈርቶች አንፃር በመለየት
ለኦዲትና የቁጥጥር ስራ ይጠቀማል፡፡
 በአጠቃላይ የህግ ተገዥነት ኦዲትና ቁጥጥር የሚከናወነው በሶስት ዋና ዋና ደረጃዎች ሲሆን እነሱም የእቅድ፣ የተግባር፣ የክትትልና ቁጥጥር ናቸው፡፡ በሶስቱም ደረጃዎች የሚከናወኑ ዋና ዋና ተግባራትና ዝርዘር ተግባራት አሉት፡፡ ስለሆነም ቅድመ-ልየታ (Pre-request) እና ቅድመ- ዝግጅት (Pre-engagement) ዋና ዋና ተግባራት በዕቅድ ዝግጅት ጊዜ የሚከናወኑ ሲሆን የምርመራ ተግባራት በትግበራ ጊዜ ይከናወናሉ፡፡ የምርመራ ሪፖርትና ግበረ-መልስ ማዘጋጀት፣ የአፈጻጸም ክትትል ማድረግ፣ ተጠያቂነት ማስፈን ወይም ዕውቅናን መስጠት በክትትልና ቁጥጥር የደረጃ ጊዜ ይከናወናሉ፡፡ በዕቅድ የቅድመ-ልየታ ወቅት የኦዲት ርዕሰ ጉዳዮችን መምረጥ፣ ተዛማጅ ተስማሚ መስፈርቶችን እና የኦዲት ተደራጊ የክልል የመንግስት ተቋማትን የመለየትን ዝርዝር ተግባራት የሚከናወኑ ይሆናሉ፡፡
በዕቅድ ቅድመ-ዝግጅት ደረጃ የበጀትና ትክክለኛ የክንውን የስራ ሰዓት ትስስር ዕቅድ (budget Vs actual time hour link)፣ የቡድን አባላት የብቃት ግምገማ (competency matrix) ማካሄድ፣ የባለሙያዎች የስነ-ምግባር ኮድን ጠንቅቆ ማወቅ እና መተግበር (code of ethics)፣ የሙያ ስነ- ምግባር ማጠቃለያ ላይ መስማማት (code of ethics conclusion)፣ የቡድኖች ስምምነት ላይ ውል መግባት (team agreement)፣ የተሳትፎ ወይም የማዘዣ ደብዳቤ ዝግጅት (audit engagement letter)፣ የመግቢያ ውይይት ማድረግ (Introduction discussion)፣የተቋሙን አጠቃላይ ሁኔታ መገንዘብ (understanding the audit entity)፣ የርዕሰ-ጉዳዮች ስጋት ግምገማ ማካሄድ (risk assessement) እና ከምርመራ በኃላ ለግኝት ጉልህነትን መጠን አወሳሰንን መረዳት (materiality) የሚሉት ዝርዝር ተግባራት ይከናወናሉ፡፡
የኦዲትና ቁጥጥር መረጃዎችን ለመሰብሰብ የሚያስችሉ ስልቶችን መመረጥና መወሰን፣ ናሙና ዘዴዎችን መምረጥ፣ መረጃ ማደራጀት፣ ዝርዝር አፈጻጸም እና ማመሳከሪያዎችን ሰንዶ መያዝ፣ የስራ ላይ ሱፐርቭዥን ማድረግ፣ ክንውኖችን መገምገም፣ መደምደሚያዎችን መፍጠር፣ በግኝቶች ላይ ማብራሪያ መስጠት፣ ጥያቄዎችን በማስታወሻ መልክ ማቅረብ እና የመውጫ ውይይት ማድረግ በምርመራ የተግባር ደረጃ ጊዜ የሚከናወኑ ዝርዝር ተግባራት ናቸው፡፡
የቃል ሪፖርት፣ ምርመራው ሳይጠናቀቅ የሚቀርብ ሪፖርት፣ መደበኛ ሪፖርት እና የተጠቃለለ ሪፖርት እንደየአስፈላጊነቱ ማዘጋጀት፣ የግብረ-መልስ ሪፖርት ኦዲት ተደራጊ ተቋማት ጋር ከደረሰ በኋላ ባሉት አስራ አምስት የስራ ቀናት ጀምሮ እሰከ ሶሰት ወራት ድረስ የአፈጻጸም ግምግማና ክትትል ማድረግ እና ተጠያቂነትና ዕውቅናን በተዘረጋው የፍረጃ መስፈርት መሰረት ይተገበራሉ፡፡ በአራት የፍረጃ ደረጃዎች ማለትም፡- ህጋዊ የአሰራር ስርዓት በማክበር በጣም ጥሩ አፈፃፀም ላይ ያለ፣ የተወሰነ የአሰራር ግድፈት ወይም ክፍተት ያለበት፣ ከፍተኛ የአሰራር ግድፈት ወይም ክፍተት ያለበት እና ሙሉ በሙሉ በህግ አግባብ የማያስፈፅም ወይም ለምርመራ አስቸጋሪ በሚል መፈረጅ በክትትልና ቁጥጥር ደረጃ ጊዜ የሚከናወኑ ዝርዝር ተግባራት ናቸው፡፡
3/ ምስለ ተገልጋይ
ምስለ-ተገልጋይ ማለት የመንግሥት ተቋማት ለተገልጋዮቻቸው በተቀመጠው የህግ ማዕቀፍና የአገልግሎት ስታንዳርድ መሰረት አገልግሎት እየሰጡ መሆኑን አገልግሎት ሰጭ ተቋማት ሳያውቁ መንግሥትን በመወከል በሚስጥር የሚደረግ የማጣራት ሂደት ነው። ምስለ-ተገልጋይ አንዳንድም ሚስጥራዊ ተገልጋይ ወይም ሚስጥራዊ የተገልጋይ ግምገማ በመባል የሚታወቅ ሲሆን በመንግሥት ተቋማት ለዜጎች ወይም ለተገልጋዮች የሚሰጠውን አገልግሎት ጥራት ለመገምገም የሚያገለግል ዘዴ ነው።
የምስለ-ተገልጋይ ዋና ዓላማ መሻሻል ያለባቸውን ቦታዎች መለየት እና ሠራተኞች የወጡ የህግ ማዕቀፎችንና የተቀመጡ የአገልግሎት ስታንዳርዶች ተከትለው ለተገልጋዩ በአግባቡ አገልግሎት መስጠታቸውን ማረጋገጥ ሲሆን ግቡ ደግሞ ፖሊሲዎች፣ ህጎች እና የአገልግሎት አሰጣጥ ስታንዳርዶች መከበራቸውን በማረጋገጥ የተጠያቂነትን ስርዓት ማስፈን ነው። የቁጥጥር ስርዓቱ ትኩረት ከሚያደርግባቸው ዋነና ጉዳዮች አንደኛው አገልግሎት አሰጣጥ በመሆኑ የምስለ-ተገልጋይ የአሰራር ሂደት ለቁጥጥር ስርዓቱ እንደ አንድ የመረጃ ምንጭ ሆኖ ያገለግላል።

2.2 [bookmark: _bookmark3]የነባራዊ ሁኔታ ዳሰሳ
በኢትዮጵያ የሲቪል ሰርቪስ ታሪክ በቀዳማዊ ኃይለስላሴ ዘመን በወጣው ትዕዛዝ ቁጥር 23/54 በአንቀጽ 8/1/ ላይ “የመንግስት ሰራተኞች ማስተዳደሪያ ጠቅላይ መስሪያ ቤት የሰራተኞችን ደንብ ለማዘጋጀትና ተገቢውን ምርመራ ለማድረግ፤ ባደረገውም ምርመራ መሰረት አስፈላገውን ለውጥ ለማድረግ ይችላል” በሚል ተደንግጓል፡፡ ይህ ድንጋጌ የመንግስት ደንቦች ተፈጻሚነትን የመቆጣጠር ስራን በተመለከተ እንደመነሻ ተደርጎ ይወሰዳል፡፡ ደንቦች በስራ ላይ መዋላቸውን የመከታተተልና የመቆጣጠር ሃላፊነት ያለው ስለመሆኑም በግልጽ የተደነገገ ነበር፡፡ ሆኖም በወቅቱ የነበረው ጠቅላይ መስሪያ ቤት የመስሪያ ቤቶቹን የአስተዳደር ክንዋኔ ይቆጣጠርና ክትትልም ያደርግ የነበረው በመጻጻፍ ብቻ እንጂ ለአስተዳደር ኢንስፔክሽን አገልግሎት ትኩረት ሰጥቶ ራሱን የቻለ የአሰራር ሂደት እንዲኖረው በማድረግ አልነበረም፡፡
ሆኖም የደርግ ስርዓተ መንግስት በዚህ ረገድ የነበረውን አሰራር በማጤን ሰኔ 4/1967 ዓ/ም በቁጥር አደ. ሲ/2/23/26/10/47 አንድ ወጥ የመንግስት ሰራተኞች አስተዳደርን በመደገፍ ባወጣው መመሪያ ቁጥር 11 የመንግስት ሰራተኞችን ጠቅላይ መስሪያ ቤት የኢንስፔክተር ክፍሉን አጠናከሮ ማቋቋም እንዳለበት ውሳኔ አስተላልፏል፡፡ የተላለፈው መመሪያ የመንግስት መ/ቤቶችም ኢንስፔክተሮች መጥተው አስፈላጊውን አስረጂ በሚጠይቁበት ጊዜ የማቅረብ ግዴታ እንዳለባቸው ያስገድድ ነበር፡፡ በዚህ መሰረት የመንግስት መ/ቤቶች በአዲስ አቋም እንደገና እንዲደራጁ ሲደረግ በኮሚሽኑ ውስጥ የኢንስፔክሽን አገልግሎት በቂ ትኩረት ተሰጥቶት በቀጥታ ለኮሚሽኑ ተጠሪ ሆኖ እንዲቋቋም ተደርጓል፡፡ 
አገልግሎቱ ከተቋቋመበት ዓመት ጀምሮ በዋና መ/ቤቶች፣ በክፍላተ ሃገር ርዕስ ከተሞችና በአንዳንድ አውራጃዎች የሚገኙት የመንግስት አስተዳደር መ/ቤቶች ፐርሶኔል ነክ የሆኑትን ጉዳዮችና ሪከዶች አያያዝና ምን ያህል ደንቦችንና መመሪያዎችን በመከተል ይከናወኑ እንደነበር በተቋማቱ በመገኘት ምርመራ ሲያካሂድ ነበር፡፡ የስራ ክፍሉ ከመጋቢት 15 ቀን 1981 ዓ/ም ጀምሮ ደግሞ በመመሪያ እንዲቋቋም ተደርጎ ፡፡ በ1987 ዓ/ም በኋላ በመንግስት ከተቀረጸው የሪፎርም ፕሮግራሞች አንዱ በሆነው የሲቪል ሰርቪስ ማሻሻያ ፕርግራም ንዑስ ፕሮግራም በሆነው የሰው ሀብት ስራ አመራር ስር የቁጥጥርና ክትትል ስራ እንደሚከናወን በመጥቀስ የወጡ የሲቪል ሰርቪስ ህጎች በአግባቡ ስለመተግበራቸው ክትትልና ቁጥጥር የሚያደርግ የኢንስፔክሽን መመሪያ በሚል ስያሜ በስሩ ቡድኖች ይዞና በእያንዳንዱ ቡድን ስር ከፍተኛ፣ መካካለኛና ጀማሪ ባለሙያዎች ያለው ሆኖ እንዲደራጅ ተደርጓል ፡፡ በ1994 ዓ/ም የክልል መንግስት ሰራተኞች አዋጅ ቁጥር 262/1994 እንዲወጣ ሲደረግ የኢንስፔክሽን መመሪያ በሚል እንዲደራጅ የተደረገ ሲሆን ለምርመራ ስራ የህግ አቅም እንዲኖረው ለማድረግና የተቋማትን ግዴታ ለማመላከት የተወሰኑ ድንጋጌዎች እንዲኖሩት ተደርጓል፡፡ ከላይ እንደተገለፀው በአገራችን የመንግስት አገልግሎትና አስተዳደር ስራ በህግና በአሰራር ተደግፎ መስራት ከጀመረ በርካታ አመታትን አስቆጥሯል፡፡ የሰው ኃይል አስተዳደር የሚመራባቸው ዋና ዋና የመንግሥት ሠራተኞች አዋጅ፣ ደንቦችና መመሪያዎች በትክክል መተግበራቸውን ለማረጋገጥ የኢንስፔክሽን ባለሙያዎችን በመላክ የሰው ኃይል አስተዳደር አፈፃፀሞችን በመመርመር በተለዩ ግኝቶች ላይ አስፈላጊው ማስተካከያ እንዲደረግ ለተቋማት በግብረ መልስ የማሳወቅ ስራ ሲከናወን ቆይቷል፡፡
የክልሉው ሲቪል ሰርቪስ ቢሮ የተቋቋሙ በ1986 ዓ/ም ጀምሮ በውክልና  የፌደራል የመንግስት ሠራተኞች አስተዳደር ኮሚሽን  የሚያወርዳቸውን የሰው ኃይል ስምሪት ሥራዎችን ተቀብሎ ሲያከናውን የቆየ ሲሆን በመንግስት መ/ቤቶች የሚከናወኑ የሰራተኛ ጉዳዮች በመንግስት ሰራተኞች ደንቦችና መመሪያዎች መሰረት መፈጻማቸውን ለማረጋገጥ የኢንስፔክሽን አፈጻጸም የስራዎች በአሰራር መመሪያ ተከተል ያለመፈጽም ክፍተቶች ነበረ ፡፡ በሌላ በኩል በጥር ወር በ2000 ዓ.ም የከልል ሲቨል ሰርቨሲ ቢሮ የኢንስፔክሽን የአሠራር ማንዋል በመዘጋጀት የመንግስት አገልግሎትና አስተዳድር በክልለው የሚገኙ ተቋማት የጠቅላላ ምርመራው  በማደረግ  በስራ ላይ ባለው አዋጆች፤ደንብና መመሪያዎች ዙሪያ እንድሁም በአድሱ የስራ ምዘና ደረጃ አወሳሰን የድልድል መመሪያና እና አዲስ የደመወዝ  ማሻሸያ አከፋፈል አፈጻጸም መመሪያዎች አፈጻጸሙን በመፈተሸ ያለ አግባብ የተፈጸሙ ቅጥር፤ዝዉዉር፤ እስኬል ጭማሪና ደረጃ እድገት ክፍተቶችን ምርመራ በማደረግ የተገኙ ግኝቶችን ገብረ-መልስ በመሰጠት ቆይቷል ፡፡ ይሁን እንጂ የኢንስፔክሽንን ስራ በሰፊው ሲያካሂድ የቆየ ቢሆንም የሚደረጉ ምርመራዎች ዘመናዊ የኦዲት አመራር መርህን የተከተሉ አልነበሩም፡፡ በዚህም የተነሳ ለምርመራዎች ጥራትና ቅልጥፍና እና ወቅታዊ የሆነ የኢንስፔክሽን አፈጻጸም የስራ መመሪያ እንዲኖር በማስፈለጉ፣ በመንግስት መ/ቤቶች የሚከናወኑ የሰራተኛ ጉዳዮች በመንግስት ሰራተኞች ደንቦችና መመሪያዎች መሰረት መፈጻማቸውን ለማረጋገጥ ነው ፡፡  
ከኢንስፔክሽን ስራ አኳያ ጉልህ ክፍተት ተደርገው ከሚወሰዱትና መሰረታዊ ሆነው ከሚጠቀሱት ክፍተቶች አንዱ የተደራሽነት ችግር ነው፡፡ በየአመቱ በክልል ተቋማት የተከናወኑ የሰው ሀብት ህጎች አፈፃፀም በኢንስፔክሽን መረጋገጥ የነበረበት ቢሆንም ላለፉት አመታት ኢንስፔክሽን የሚካሄድባቸው የክልል መስሪያ ቤቶች ሽፋን  ከ30% አይበልጥም፡፡ በመሆኑም የሰው ሀብት ህግ ጥሰት ከተፈፀመ ከአመታት በኋላ በኢንስፔክሽን ሲረጋገጥ ግኝቱን እንዲስተካከል በሚሰጠው ግብረ መልስ መሰረት ሳይስተካከል የሚቀርበት በስፋት የሚታይ ችግር ነው፡፡ በሌላ በኩል  ሲከናወን የነበረው በተወሰኑ ጉዳዮች ላይ ያተኮረ የኢንስፔክሽን ምርመራ እንጂ  ለቁጥጥር  በቂ ትኩረት ሰጥቶ ጥልቅ ፍተሻ የሚደረግበት አልነበረም ፡፡
በወቅቱ ከሚታዩ የሰው ኃይል ህጎች ጥሰቶች ውስጥ የሰው ኃይል ዝርዝር መረጃ አለመያዝ፣ የተያዘም መረጃ ካለ ወቅታዊ አለማድረግ፣ በቢሮ ለመረጃ ማሰባሰቢያ የተሠራጩ ቅፆችን በአግባቡ አለመጠቀም፣ የቅጥርና የደረጃ ዕድገት ማስታወቂያና የተወዳዳሪዎችን ዝርዝር ውጤት የያዘ ማስረጃ በግለሰቦች ማኅደር አለማደራጀት፣ አስፈላጊ የግለሰብ መረጃዎች በተዘበራረቀ ሁኔታ በተለያዩ ማኅደራት እንዲደራጁ ማድረግ በስፋት የሚታዩ ዋና ዋና ክፍተቶች ናቸው፡፡
ከተፈላጊ ችሎታ አተገባበር አኳያም በሥራ ዝርዝር መግለጫው ከተመለከቱት ለመደቡ የሚጠይቅ የትምህርት ዓይነቶች፤በተፈላጊ ችሎታ መመሪያ ላይ ለሥራ መደቡ የተጠየቀው የሥራ ልምድ አመልካች መዝግቦ ለውድድር በማቅረብ መቅጠር፣ የእርካን ጭማረና የደረጃ ዕድገት አፈፃፀም ያለውን ክፍተቶች እንደግኝት አደረጎ ለተቋማት ገብረ-መልስ መሰጣት ነው ፡፡ በተጨማሪም የአገልግሎትንና የሥራ ልምድን ልዩነት አለመረዳት፣ ከተወዳዳሪው አገልግሎቶች የትኞቹ የሥራ ልምዶች ለአዲሱ የሥራ መደብ አግባብነት አለው የሚለውን ሳይለዩ በጥቅሉ ለአፈፃፀም ጥቅም ላይ ማዋል እና የተፈላጊ ችሎታ መመሪያ ከሚጠይቀው ውጪ የተፈፀመ ስምሪት እንዲስተካከል ግብረ-መልስ ሲሰጥ ለግለሰቦች ጥቅም ሲባል ሕግን ያልተከተለ ክርክር ውስጥ መግባት በስፋት የሚስተዋሉ ጉድለቶች ናቸው፡፡
ግለሰብን ለመጥቀም ሲባል ከሙያውና ከችሎታው ውጪ ዝውውር መፈጸም፤ በሕጉ ከተቀመጠው ውጭ ደመወዝና ደረጃን ቀንሶ ማዛወር፣ በጊዜያዊነት ወይም በተደራቢነት ሰራተኛን ማሰራት፣የሥራ ዝርዝር ለሠራተኛ አለመስጠት፤ የሥራ አፈጻጸም ምዘና ያለመሙላት እና የቅሬታ ኮሚቴ አለማቋቋም በስፋት ይታያሉ፡፡ በሌላ በኩል የትምህርትና ሥልጠና የማወዳደሪያ መስፈርት አለመኖር፤ በመራጭ ኮሚቴ አለመታየት፤ የመራጭ ኮሚቴው ቃለጉባዔ አለመኖር፤ በአግባቡ ውል አለመፈጸም፤ በውሉ መሠረት ግዴታቸውን የማይወጡትን ተከታትሎ ሕጋዊ እርምጃ አለመውሰድ በዋናነት የሚጠቀሱ ችግሮች ናቸው፡፡
በመንግስት መስሪያ ቤቶች በሰው ኃይል አስተዳደር የስራ ክፍል የሚመደብ የስራ ሀላፊ ወይም ባለሙያ በዘርፉ በቂ ዕውቀትና ልምድ ያለውና በሙያው የሠለጠነ ሊሆን ይገባል፡፡ ነገር ግን በአሁኑ ወቅት በየመስሪያ ቤቶቹ በስፋት የሚታዩት የሰው ኃይል አስተዳደር ሥራ ሙያው በሌላቸው ሰዎች እንዲመራ ማድረግ፣ ሥራውን እንደሙያ አለማየት፤ ተገቢ አደረጃጀት አለመኖር እና ተገቢውን ትኩረት ሰጥቶ ብቃት ባለው የሰው ሀይል አለማደራጀት ተጨማሪ የሚታዩ ክፍተቶች ናቸው፡፡
በኢንስፔክሽን ምርመራ ሂደት ከላይ የተጠቀሱትን ችግሮች በግኝቶች በመለየት አስፈላጊው ማስተካከያ እንዲደረግ ለተቋማት በግብረ መልስ የማሳወቅና አፈፃፀሙን የመከታተል ስራዎች ይከናወናሉ፡፡ ሆኖም ግን የሚተላለፉ ውሳኔዎችን የማስፈጸም አቅም ማነስ፣ በውሳኔዎች አፈጻጸም ላይ አግባብነት የሌለው ጣልቃገብነትን ማስቆም አለመቻል፣ በሚፈጸሙ ጉድለቶች ላይ ተጠያቂነት አለመኖር፣ የሥራ ክፍሉ ስራ በቴክኖሎጂ አለመታገዙና አሰራሩ አለመዘመኑ፣ ችግሮቹን በወቅቱ ለይቶ እንዲታረሙ በማድረግ የመንግስትን ሀብት ከብክነት ማዳን አለማስቻሉ እና አገልግሎት አሰጣጡን ይበልጥ ተደራሽ ማድረግ አለመቻል የሚስተዋሉ ጉድለቶች ናቸው፡፡
ከዚህ በተጨማሪም የኢንስፔክሽን ባለሙያዎች የሚመሩበት የስነ-ምግባር ኮድ አለመኖር፣ ብቃት ያላቸው እና በስነ ምግባር የታነጹ ባለሙያዎችና አመራሮች ቁጥር በጣም አነስተኛ መሆን፣ለስራውን ለማከናወን በቂ ተሽከርካሪ አለመኖር፣ በህግ ከተደነገገው ባለፈ የኦዲትና ቁጥጥር ሥራው የሚመራበት ዝርዝር የአፈጻጸም ስታንዳርድ አለመኖር እና የሚወጡ የሲቪል ሰርቪስ ህጎች ለተገልጋዮችና ለአስፈጻሚዎች በሚፈለገው ደረጃ አሳታፊና ግልጽ ባለመደረጋቸው የሲቪል ሰርቪሱን የመፈጸም አቅምን የሚፈታተኑ መሆናቸው የሰው ኃይል አስተዳደር የኦዲትና ቁጥጥር ስራው በሚፈለገው ደረጃ ውጤታማ እንዳይሆን ካደረጉት ችግሮች ውስጥ የሚጠቀሱ ናቸው፡፡
በመንግስት አገልግሎት አሰጣጥ ረገድም በመንግስት መስሪያ ቤቶች የሚሰጡ የመንግሥት አገልግሎቶች ግልጽነትና ፍትሀዊነት የሚጎድላቸው፣ የተንዛዙና ምልልስ የሚበዛባቸው፣ ጥራት የጎደለውና ቢሮክራሲያዊ ውጣ ውረድ እና የአገልግሎት አቅራቢ ባለሙያ ስነ-ምግባር ጉድለቶች ያሉበት በመሆኑ የተገልጋዮች ዕርካታ እና አመኔታ ማጣት፣ ከአገልግሎት አሰጣጥ ጋር ተያይዞ ለሚስተዋሉ ችግሮች ጠንካራ የቁጥጥርና የተጠያቂነት ስርዓት ባለመኖሩ ተገልጋዩ ቅሬታ የሚያሰማባቸው የክልሉ የመልካም አስተዳደር ችግሮች መንስዔዎች ሆነዋል፡፡ እንዲሁም አገልግሎት አቅራቢው ተፈላጊውን ሙያዊ ስነ-ምግባር ተላብሶ ለተገልጋዩ የሚገባውን ክብር በመስጠት ከማገልገል አንጻርም ሰፊ ውስንነት ያለ ቢሆነም ይህንን ለማስተካከል የሚያስችል ኦዲትና ቁጥጥር የሚደረግበት የአሰራር ስርዓት አልነበረም፡፡
ለስትራቴጂው ውጤታማነት እንደ መልካም አጋጣሚ የሚወሰዱ ጉዳዮች ያሉ ሲሆን ከእነዚህም ውስጥ የትምህርትና ስልጠና ዕድሎች መኖራቸው፣ ለውጡን የሚፈልግ ማኅበረሰብ መኖሩ፣ የክልሉ መንግሥት አገልግሎትና አስተዳደርን ለማሻሻል ፖሊሲ መቀረፁ፣ የሲቪል ሰርቪስ ማሻሻያ ከአገር በቀል የኢኮኖሚ ማሻሻያ አምዶች መካከል አንዱ ሆኖ መካተቱ እና ማሻሻያውን ተግባራዊ ለማድረግ ዝግጁነትና ተነሳሽነት ያላቸው አመራርና ባለሙያዎች በየተቋማቱ መኖራቸው ጥቂቶቹ ናቸው፡፡
የማህበራዊ ሚዲያ የመሳሰሉት ቴክኖሎጂዎች መስፋፋት የመንግስት ሰራተኛው የሰው ኃይል ህጎችን በተመለከተ ሁሉ አቀፍ የሆነ ግንዛቤ ያለውና ስለመብቱ መሞገት የሚችል ሠራተኛ እና አገልግሎት በጥራትና በፍትሀዊነት እንዲቀርብለት የሚታገል ተገልጋይ መፈጠሩ ለስትራቴጂው ተፈፃሚነት አውንታዊ አስተዋጽኦ ያደርጋል፡፡ በአሁኑ ጊዜ ከተፈጠረው የሲቪል ሰርቪስ ሪፎርም አስተሳሰብ እና ለሪፎርሙ ዝግጁነትን ከማረጋገጥ አንጻር የሰው ኃይል አስተዳደሩን እና የአገልግሎት አሰጣጡን ለማሻሻል የሚያስችሉ የህግ ማዕቀፎች፤አዋጀ፤ደንቦችና መመሪያዎች እንዲከለሱ፤ እንዲሻሻሉና በአዲስ መልኩ እንዲዘጋጁ እየተደረገ ይገኛል፡፡
በአጠቃላይ ከላይ በመነሻ ሁኔታው በዝርዝር የተገለፁ ጉዳዮችን እና የክልሉ መንግሥት አገልግሎትና አስተዳደር ማሻሻያ ፖሊሲ ላይ የተመላከቱ ጉዳዮች በዚህ የመንግስት አገልግሎት እና ሰራተኞች ስምሪት ቁጥጥር ስትራቴጂ ዝግጅት ሂደት መነሻ ተደርገው ተወስደዋል፡፡
3. [bookmark: _bookmark5]ስትራቴጂያዊ ጉዳዮች
ከላይ የተመለከተውን የነባራዊ ሁኔታዎች ትንተና መሰረት በማድረግ የሚከተሉት ስትራቴጂያዊ ጉዳዮች ተለይተዋል፡፡
1. የመንግስት አገልግሎትና የሰራተኞች ስምሪት ኦዲትና ቁጥጥር የሚመራበት
የአሰራር ስርዓት አለመኖር፣ 
2. በኦዲትና ቁጥጥር የአፈጻጸም ውጤት መሰረት የዕውቅናና የማትጊያ አሰጣጥ የአሰራር ስርዓት አለመዘርጋት፤
3. የዲጂታል የኦዲትና ቁጥጥር ስርዓት አለመኖር፣
4. የማስፈጸም አቅም ውስንነት፣
5. በኦዲትና ቁጥጥር የአፈጻጸም ውጤት መሰረት የተጠያቂነት ስርዓት አለመዘርጋት፣
4. [bookmark: _bookmark6]የስትራቴጂው አስፈላጊነት
[bookmark: _bookmark7]የመንግስት መስሪያ ቤቶችን ሳይንሳዊ መርሆችን ሙሉ በሙሉ የተከተለ ጠንካራ የኦዲትና ቁጥጥር አሰራርን በመዘርጋት እና ፍጹም ተደራሽ በማድረግ በሰው ኃይል ህጎች አተገባበርና በመንግስት አገልግሎት አሰጣጥ ላይ የተጠያቂነት ስርዓት መዘርጋት በማስፈለጉ ነው።
5. የስትራቴጂው ዓላማና መርሆዎች
5.1. [bookmark: _bookmark8]ዓላማ
 የመንግስት መስሪያ ቤቶች በሥራ ላይ ያሉ የሰው ኃይል ህጎችን በአግባቡ መተግበራቸውን እንዲሁም ደረጃውን የጠበቀ አገልግሎት እየሰጡ መሆኑን ለመቆጣጠርና የተጠያቂነት ስርዓት በመዘርጋት ተልዕኳቸውን በውጤታማነት እንዲወጡ ተቋማትን መደገፍ ነው።

5.2. [bookmark: _bookmark9]መርሆች
ይህ ስትራቴጂ ቀጥሎ በተጠቀሱት መርሆች ይመራል።
1. ግልጽነትና ተጠያቂነት
2. ቅልጥፍናና ውጤታማነት
3. አገልጋይነት
4. ፍትሃዊነትና የህግ የበላይነት
5. ተደራሽነት
6. ሚስጥር ጠባቂነት
7. መረጃ ተኮር
6. [bookmark: _bookmark10]የትኩረት መስኮች፣ግቦች፣ ዋና ዋና ተግባራትና ማስፈጸሚያ ስልቶች
6.1 [bookmark: _bookmark11]የትኩረት መስኮች
የመንግስት አገልግሎት እና ሰራተኞች ስምሪት ቁጥጥር ስትራቴጂ የሚከተሉት የትኩረት መስኮችን ይዟል፡፡
1) የመንግስት አገልግሎትና የሰራተኞች ስምሪት ኦዲትና ቁጥጥር የሚመራበት የአሰራር ስርዓት ዝርጋታ፣
2) በኦዲትና ቁጥጥር የአፈጻጸም ውጤት መሰረት የዕውቅናና የማትጊያ አሰጣጥ የአሰራር ስርዓት	ዝርጋታ፣
3) ዲጂታል የኦዲትና ቁጥጥር ስርዓት ግንባታ፣
4) የማስፈጸም አቅም ግንባታ ስርዓት ግንባታ፣
5) በኦዲትና ቁጥጥር የአፈጻጸም ውጤትን መሰረት ያደረገ የተጠያቂነት ስርዓት ዝርጋታ፣
6.2. [bookmark: _bookmark12]ግቦች፣ ዋና ዋና ተግባራትና ማስፈጸሚያ ስልቶች
       ግብ 1፡- የህግ ተገዥነት ኦዲትና ቁጥጥር ስርዓት መዘርጋትየትኩረት	መስክ	አንድ፡-		የመንግስት	አገልግሎትና	የሰራተኞች	ስምሪት	ኦዲትና	ቁጥጥር የሚመራበት የአሰራር ስርዓት ዝርጋታ

1. ዋና ዋና ተግባራት
1) የመንግስት አገልግሎትና የሰራተኞች ስምሪት ኦዲትና ቁጥጥር ሥራ የሚመራበት ፕሮቶኮል፣ ማኑዋል፣ስታንዳርድ እና ቼክ-ሊስቶች (ማመሳከሪያዎች) ማዘጋጀትና መተግበር፣
2) በተዘጋጁት የመንግስት አገልግሎትና የሰራተኞች ስምሪት ሰነዶች ላይ ለክፍሉ ሰራተኞች ግንዛቤ መፍጠር፣
3) በተዘረጋው የአሰራር ስርዓት መሰረት ለኦዲትና ቁጥጥር ስራ ተቋማትን ዝግጁ ማድረግ፣
4) ሂደቱን እና አፈጻጸሙን መከታተል እና መደገፍ፣
2. የአፈጻጸም ስልት
1) የመንግሥት የአገልግሎትና አስተዳደር ፖሊሲን እና የህግ ማዕቀፎችን መሰረት በማድረግ፣
2) ግንዛቤ መፍጠሪያ ዘዴዎችን በመጠቀም፣
3) ኦዲት ተደራጊ ተቋማት ጋር ኦፊሴላዊ ግንኙነት በመፍጠር፣
4) የአሰራር ሰነዶችን ወጥነት ባለው መንገድ በመጠቀም፣
5) የአሰራር ስርዓቱን በመፈተሸ እና በማሻሻል፣
ግብ 2፡- የመንግስት አገልግሎትና የሰራተኞች ስምሪት ኦዲትና ቁጥጥር የሚተገበርበት የምስለ- ተገልጋይ ኦዲትና ቁጥጥር ስርዓትን ማጎልበት፤
1. ዋና ዋና ተግባራት
1) የምስለ-ተገልጋይ አሰራር የሚመራበትን ጋይድላይን ማዘጋጀት፣
2) በተዘጋጀው ጋይድላይን ላይ ለክፍሉ ሰራተኞች ግንዛቤ መፍጠር፣
3) በመስለ-ተገልጋይ ኦዲትና ቁጥጥር የሚደረጉ መ/ቤቶችን ዝግጁ ማድረግ እና ኦዲትና ቁጥጥር ማካሂድ፣
4) የድህረ ምስለ-ተገልጋይ ክዋኔ ሪፖርትን ማሰባሰብና መተንተን፣
5) በምስለ-ተገልጋይ ግኝት ላይ ከተገልጋዮችና አገልግሎት አቅራቢዎች ጋር ውይይት ማድረግ፣
6) ግኝቱን በግብዓትነት በመጠቀም የድርጊት መርሃ-ግብር አዘጋጅቶ የማስተካከያ እርምጃ እንዲወሰድ ማድረግ፣
7) በድርጊት	መርሀ-ግብር	ዕቅዳቸው መሰረት ማስተካከያ ማድረጋቸውን መደገፍና መከታተል፣
2. የአፈጻጸም ስልት
1) የመንግሥት የአገልግሎትና አስተዳደር ፖሊሲን እና የህግ ማዕቀፎችን መሰረት በማድረግ፣
2) በምስለ ተገልጋይነት ለሚሳተፈው አካል ተገቢውን ስልጠና በመስጠት፣
3) ግልጽ ዕቅድ በማዘጋጀት፣
4) ሚስጥራዊነትን በመጠበቅ፣
5) በዲሲፕሊን በመመራት፣
6) ተገልጋይ በመምሰል፣
7) የግላዊ መረጃዎች ላይ ተገቢውን ጥንቃቄ በማድረግ
 ግብ 3፡- የሰው ኃይል ህጎች አፈጻጸምን ኦዲትና ቁጥጥርን ማጠናከር
1. ዋና ዋና ተግባራት
1) ቅድመ-ትግበራ የኦዲትና ቁጥጥር ዕቅድ ማዘጋጀት እና ማጸደቅ፣
2) በተዘጋጀው አሰራር ስርዓት መሰረት ተቋማት ላይ ኦዲትና ቁጥጥር ማድረግ፣
3) በኦዲትና ቁጥጥር ውጤት መሰረት ግብረ-መልስ በማዘጋጀት ለተቋማት እንዲላክ ማድረግ፣
4) በግበረ-መልስ	መሰረት	ከተቋማት	የማስተካከያ	የድርጊት	መርሀ-ግብር	(ዕቅድ) እንዲልኩ ማድረግ፣
5) ተቋማት	በድርጊት	መርሀ-ግብር	ዕቅዳቸው	መሰረት	ማስተካከያ	ማድረጋቸውን መከታተል፣
6) ተቋማትን በኦዲት ግኝት ውጤት መሰረት በደረጃ መፈረጅ፣
2. የአፈጻጸም ስልት
1) የመንግስት	አገልግሎትና	የሰራተኞች	ስምሪት ኦዲትና ቁጥጥር ማኑዋልን በመጠቀም፣
2) የመፈረጃ መስፈርትን በመጠቀም፣
3) ኦዲት ተደራጊ ተቋማት ጋር ኦፊሴላዊ ግንኙነት በመፍጠር፣
4) የሰው ኃይል አስተዳደር ህጎች ሰነዶችን በመጠቀም፣
5) የአሰራር ሰነዶችን ወጥነት ባለው መንገድ በመጠቀም፣
6) የአሰራር ስርዓቱን በመፈተሸ እና በማሻሻል፣
ግብ 4፡- የአገልግሎት አሰጣጥ አፈጻጸም ኦዲትና ቁጥጥርን ማጠናከር
1. ዋና ዋና ተግባራት
1) ቅድመ-ትግበራ የኦዲትና ቁጥጥር ዕቅድ ማዘጋጀት እና ማጸደቅ፣
2) በተዘጋጁ የአገልግሎት አሰጣጥ የህግ ሰነዶች ላይ ለሰራተኞች ግንዛቤ መፍጠር፣
3) በተዘጋጀው አሰራር ስርዓት መሰረት ተቋማት ላይ ኦዲትና ቁጥጥር ማድረግ፣
4) በኦዲትና ቁጥጥር ውጤት መሰረት ግብረ-መልስ በማዘጋጀት ለተቋማት እንዲላክ ማድረግ፣
5) በግብረ-መልስ	መሰረት	ከተቋማት	የማስተካከያ	የዲርጊት	መርሀ-ግብር	(ዕቅድ) እንዲልኩ ማድረግ፣
6) ተቋማት በተግባር መርሀ-ግብር ዕቅዳቸው	መሰረት ማስተካከያ	ማድረጋቸውን መከታተል፣
7) ተቋማትን በኦዲት ግኝት ውጤት መሰረት በደረጃ መፈረጅ
የትኩረት መስክ ሁለት፡- በኦዲትና ቁጥጥር የአፈጻጸም ውጤት መሰረት የዕውቅናና 
                የማትጊያ አሰጣጥ የአሰራር ስርዓት	 ዝርጋታ

ግብ 5፡-በኦዲትና ቁጥጥር አፈጻጸም ውጤት መሰረት የዕውቅና አሰጣጥ ስርዓት መዘርጋት፡፡
1. ዋና ዋና ተግባራት
1) በሰው ኃይል ህጎችና አገልግሎት አሰጣጥ የኦዲትና ቁጥጥር የአፈጻጸም ውጤት መሰረት ዕውቅና ሊያሰጥ የሚችል መስፈርት ማዘጋጀት እና መተግበር፣
2) ለክፍሉ ሰራተኞች በመስፈርቱ ላይ በቂ ግንዛቤ መፍጠር፣
3) በተዘረገው የአሰራር ስርዓት መሰረት ለዕውቅናና ማትጊያ ተቋማትን ዝግጁ ማድረግ፣
4) ሂደቱን እና አፈጻጸሙን መከታተል እና መደገፍ፣
2. የአፈጻጸም ስልት
1) የመንግስት አገልግሎትና የሰራተኞች ስምሪት ኦዲትና ቁጥጥር ማኑዋልን በመጠቀም፣
2) የመፈረጃ መስፈርት በመጠቀም
3) ግንዛቤ መፍጠሪያ ዜዴዎችን በመጠቀም፣
4) ኦዲት ተደራጊ ተቋማት ጋር ኦፊሴላዊ ግንኙነት በመፍጠር፣
5) የአሰራር ሰነዶችን ወጥነት ባለው መንገድ በመጠቀም፣
6) የአሰራር ስርዓቱን በመፈተሸ እና በማሻሻል፣

ግብ 6፡- በኦዲትና ቁጥጥር ግኝቶች መሰረት የዕውቅናና ማትጊያ ስርዓትን መተግበር ፡፡
1. ዋና ዋና ተግባራት
1) በመፈረጃ መስፈርቱ መሰረት ዕውቅና የሚሰጣቸውን ተቋማት የአፈጻጸም ውጤት ማደራጀት፣
2) ዕውቅና የሚሰጣቸውን የመንግስት ተቋማት ዝርዝር ለሚመለከተው የመንግስት አካል ማሳወቅ፣
3) ለዕውቅናና ማትጊያ የሚሆኑ ማበረታቻዎችን መለየት፣
4) ለተመረጡ ተቋማት ዕውቅና መስጠት፣
5) በወጥነት እንዲተገበር ክትትል እና ድጋፍ ማድረግ፣
2. የአፈጻጸም ስልት
1) የፍረጃ መስፈርትን በመጠቀም፣
2) የመገናኛ ብዙሀንን በመጠቀም፣
3) ከሌሎች ተቋማት ጋር በቅንጅት በመስራት፣
4) በተቋማት መካከል የልምድ ልውውጥ እንዲኖር በማድረግ፣
5) ዓመታዊ የህግ ተገዥ የተጠቃለለ ረፖርት ጥራዝ በማሳተም፣
6) የዕውቅና እና ሽልማት መድረኮችን በማመቻቸት
7) ከሚመለከታቸው አካላት ጋር በቅንጅት በመስራት
 የትኩረት መስክ ሶስት፡- የዲጂታል የኦዲትና ቁጥጥር ስርዓት ግንባታ	 ግብ 7፡- የዲጂታል የኦዲትና ቁጥጥር ግንባታ ስርዓት መዘርጋት
1. ዋና ዋና ተግባራት
1) የዲጂታል ኦዲትና ቁጥጥር መመሪያ ማዘጋጀት እና መተግበር፣
2) ለክፍሉ ሰራተኞች በመመሪያው ላይ በቂ ግንዛቤ መፍጠር፣
3) የኦዲትና ቁጥጥር አገልግሎትን ተደራሽ ማድረግ፣
4) ሂደቱን እና አፈጻጸሙን መከታተል እና መደገፍ፣
2. የአፈጻጸም ስልት
1) የዲጂታል ኢትዮጵያ ስትራቴጂን በመጠቀም፣
2) ግንዛቤ መፍጠሪያ ዘዴዎችን በመጠቀም፣
3) ኦዲት ተደራጊ ተቋማት ጋር ኦፊሴላዊ ግንኙነት በመፍጠር፣
4) የአሰራር ሰነዶችን ወጥነት ባለው መንገድ በመጠቀም፣
5) የአሰራር ስርዓቱን በመፈተሸ እና በማሻሻል፣
 ግብ 8፡-የዲጂታል ኦዲትና ቁጥጥር ትግበራን ማጠናከር
1. ዋና ዋና ተግባራት
1) በዲጂታል ኦዲትና ቁጥጥር ሊደርጉ ምቹ የሆኑ የመንግስት መ/ቤቶችን መለየት፣
2) የተቀናጀ የሲቪል ሰርቪስ ስራ አመራር መረጃ ስርዓት በመጠቀም ሊተገበሩ የሚችሉ የኦዲትና ቁጥጥር ርዕሰ-ጉዳዮችን መለየት፣
3) ለክፍሉ ሰራተኞች በዲጂታል ኦዲትና ቁጥጥር አተገባበር ላይ በቂ ግንዛቤ መፍጠር፣
4) በተለዩ ተቋማት እና ርዕሰ-ጉዳዮች ላይ ዕቅድ በማዘጋጀት የዲጂታል ኦዲትና ቁጥጥር ማካሄድ፣
5) ግብረ-መልስ አዘጋጅቶ ለተቋማት እንዲደርስ ማድረግ፣
6) በግበረ-መልስ መሰረት ከተቋማት የማስተካከያ የተግባር መርሀ-ግብር(ዕቅድ) እንዲልኩ ማድረግ፣
7) ተቋማት በተግባር መርሀ-ግብር ዕቅዳቸው	መሰረት ማስተካከያ	ማድረጋቸውን መከታተል፣
2. የአፈጻጸም ስልት
1) በተዘጋጀውን የዲጂታል ኢንስፔክሽን ሞጁል ውስጥ ያለውን መረጃ በመጠቀም፣
2) የዲጅታል መመሪያውን በተገቢ መንገድ በመጠቀም፣
3) ተቋማት የሚያስገቡት የዲጂታል መረጃ ትክከለኛነቱን በማረጋገጥ፣
4) ተቋማት የዲጂታል መረጃ አዘገጃጀት በተመለከተ ግንዛቤ እንዲያገኙ በማድረግ፣
5) አስተማማኝ የኢንቴርኔት አገልግሎት እንዲኖር በማመቻቸት፣
 የትኩረት መስክ አራት፡-የማስፈጸም አቅም ግንባታ ስርዓት ግንባታ	
 ግብ 9፡- የተቋማት አመራሮችን እና የሚመለከታቸው ባለሙያዎችን የማስፈጸም አቅም መገንባት
1. ዋና ዋና ተግባራት
1) የተቋማት አመራሮች እና የሚመለከታቸው ባለሙያዎችን መረጃ ማደራጀት፣
2) የኦዲትና ቁጥጥር ጽንሰ-ሃሳብ፣ አሰፈላጊነት እና አተገባበር ላይ የስልጠና ሞጁል ማዘጋጀት እና መተግበር፣

3) በተዘጋጀ ሞጅል መሰረት ስልጠና መስጠት፣
4) በስልጠናው መሰረት መሻሻሎች እንዲኖሩ ድጋፍ እና ክትትል ማድረግ፣
2. የአፈጻጸም ስልት
1) ከተቋማት የብቃትና የሰው ሀብት አስተዳደር ጋር በቅንጅት በመስራት፣
2) የኦዲት እና ቁጥጥር የስልጠና ሞጁልን በመጠቀም፣
3)  የቢሮው የተግባር-ተኮር የሰልጠና አሰጣጥ ዘዴን ተግባራዊ በማድረግ፣
4) ከክልል ከዞኖችከተማ አስተዳደር እና ከወረዳዎች ሲቪል ሰርቪስ  ጽ/ቤቶች ጋር የምክክር መድረኮችን በማዘጋጀት
ግብ 10፡- በሰው ኃይል አስተዳደር እና በአገልግሎት አሰጣጥ የአፈጻጸም ክፍተቶችን ለመሙላት የቅድመ መከላከል ሥራን ማጠናከር
1. ዋና ዋና ተግባራት
1) የሰው ኃይል አስተዳደር እና የአገልግሎት አሰጣጥ አፈጻጸም ክፍተቶችን ለመሙላት የሚረዱ ጥናቶችን ማከናወን፣መተንተን እና መተግበር፣
2) በየደረጃው ለሚገኙ የተቋማት አመራሮችና ፈጻሚዎች የግንዛቤ ማስጨበጫ ስልጠና ማካሄድ፣
3) በየደረጃው ለሚገኙ የተቋማት አመራሮችና ፈጻሚዎች የምክርና ድጋፍ አገልግሎት መስጠት፣
4) የሰው ሀብት አስተዳደር እና የአገልግሎት አሰጣጥ አፈጻጸም ክፍተቶችን ለመሙላት አዳዲስ የህግና አሠራር ማሻሻያ ሀሳቦችን ማዘጋጀት እና መተግበር፣
2. የአፈጻጸም ስልት
1) የዳሰሳ ጥናት በማድረግ፣
2) የግንዛቤ ማዳበሪያ መድረኮችን በማዘጋጀት፣
3) ከክፍሉ ሰራተኞች ጋር ተከታታይ ውይይት በማድረግ፣
4) ተሞክሮዎችን በመቀመርና ስራ ላይ በማዋል፣
5) የቨርቹዋል ስልጠና ዘዴን በመጠቀም፣

የትኩረት መስክ አምስት፡-በኦዲትና ቁጥጥር የአፈጻጸም ውጤትን መሰረት ያደረገ የተጠያቂነት
ስርዓት ዝርጋታ

ግብ 11፡- በኦዲትና ቁጥጥር አፈጻጸም መሰረት የተጠያቂነት ስርዓት መዘርጋት
ዋና ዋና ተግባራት
1) በሰው ሀብት ህጎችና አገልግሎት አሰጣጥ የኦዲትና	 ቁጥጥር ውጤት መሰረት ተጠያቂነትን ሊያሰፍን የሚችል መስፈርት ማዘጋጀት እና መተግበር፣
2) ለክፍሉ ሰራተኞች በተጠያቂነቱ መስፈርቱ ላይ በቂ ግንዛቤ መፍጠር፣
3) በተዘረገው የአሰራር ስርዓት መሰረት ተቋማትን ለተጠያቂነት	ዝግጁ ማድረግ፣
4) ሂደቱን እና አፈጻጸሙን መከታተል እና መደገፍ፣
2.የአፈጻጸም ስልት
1) የመንግስት አገልግሎትና የሰራተኞች ስምሪት ኦዲትና ቁጥጥር ማኑዋልን በመጠቀም፣
2) የመፈረጃ መስፈርት በመጠቀም፣
3) ግንዛቤ መፍጠሪያ ዜዴዎችን በመጠቀም፣
4) ኦዲት ተደራጊ ተቋማት ጋር ኦፊሴላዊ ግንኙነት በመፍጠር፣
5) የአሰራር ሰነዶችን ወጥነት ባለው መንገድ በመጠቀም፣
6) የአሰራር ስርዓቱን በመፈተሸ እና በማሻሻል፣
ግብ 12፡- በኦዲትና ቁጥጥር ግኝቶች መሰረት ተጠያቂነትን ማረጋገጥ
1. ዋና ዋና ተግባራት
1) በመፈረጃ መስፈርቱ መሰረት ተጠያቂ ሊሆኑ የሚችሉ ተቋማትን ውጤት ማደራጀት፣
2) የተቋማትን አፈጻጸም ሪፖርት	ማዘጋጀትና	ለሚመለከታቸው ተቆጣጣሪ	አካላት ማሳወቅ፣
3) ተጠያቂ ሊሆኑ የሚገባቸውን የስራ ሀላፊዎችና ባለሙያዎችን እንዲጠየቁ ማድረግ፣
4) በወጥነት እንዲተገበር ክትትል እና ድጋፍ ማድረግ
2. የአፈጻጸም ስልት
1) የፍረጃ መስፈርቱን በመጠቀም
2) የመገናኛ ብዙሀንን በመጠቀም
3) ከሌሎች ተቋማት ጋር በቅንጅት በመስራት፣
4) በተቋማት መካከል የልምድ ልውውጦችን በማመቻቸት፣
5) 
5) ዓመታዊ የህግ ተገዥ የተጠቃለለ ረፖርት ጥራዝ በማሳተም፣
6) የተጠያቂነት መድረኮችን በማዘጋጀት
7) ከካቤኒዎች ጉዳዮች ጽ/ቤት፣ከም/ቤት ሰው ሀብት ቋሚ ኮሜት፣ከፍትህ ቢሮ፤ ከፋይናንስ ቢሮ እና ከክልሉ ዋና ኦዲተር ጋር በቅንጅት በመስራት
7. [bookmark: _bookmark13]መለኪያዎች እና ምዘና
7.1. [bookmark: _bookmark14]ቁልፍ የውጤት አመልካቾች
[bookmark: _bookmark15]  ስትራቴጂውን ተፈጻሚ ለማድረግ አምስት የትኩረት መስኮች እና አስራ ሁለት ግቦች የተቀረፁ ሲሆን የግቦቹ ዋና ዋና ተግባራትም በዝርዝር ተገልፀዋል፡፡ የስትራቴጂውን አፈጻጸም በተመለከተ ለመከታተልና ለመገምገም የሚረዱ ቁልፍ የውጤት አመልካቾች በአባሪ ላይ በተገለፀው ሰንጠረዥ ተመላክተዋል።
7.2. ክትትልና ድጋፍ
የክትትልና ድጋፍ ዓላማ የስትራቴጂውን አፈጻጸም በተሟላና ሳይንሳዊ በሆነና ቀጣይነት ባለው መልኩ በመከታተል፣ መረጃ በማሰባሰብ እና የማስተካከያ እርምጃዎችን በመውሰድ ስራዎቹ በውጤታማነት እንዲፈፀሙ ማድረግ ነው፡፡ ከዚህ አኳያ ስትራቴጂ አፈጻጸም ክትትልና ድጋፍ በአግባቡ የተነደፈ መርሀግብርን በመከተል ይከናወናል፡፡ ከዚሁ ጋር በተያያዘ በየደረጃው ተደራሽ መደረግ የሚገባቸውን መረጃዎችንና ማስረጃዎችን በዘመናዊ ቴክኖሎጂ በማሰባሰብ፣ በማደራጀት፣ በመተንተን እና የትንተናውን መረጃ መሰረት በማድረግ ወቅቱን የጠበቀ የማስተካከያ እርምጃዎች እንዲወሰዱ ይደረጋል፡፡ የስትራቴጂውን አፈፃፀም በተመለከተ በሚቋቋም ቡድን ወይም በሚመለከተው አካል በየጊዜው ክትትል እየተደረገ ተገቢውን ድጋፍ የመስጠት አሰራር በትኩረት የሚሠራ ይሆናል፡፡ በክልል ቢሮ፤በዞኖች፤  በከተማ አስተዳደሮች እና ወረዳዎች በመንግስት መሰሪያ ቤቶች በተመሳሳይ ሁኔታ የሚፈፀም ይሆናል፡፡ በክልል ቢሮ እና በሌሎችም የዘርፉ መዋቅሮች መካከል ቅንጅታዊ አሠራርን በተከተለና ተናባቢ በሆነ መልኩ እንዲተገበር የሚያስችል ሁሉም አካላት የተሳተፉበት የክትትልና ድጋፍ ሥርዓት ተዘርግቶ ተግባራዊ ይደረጋል፡፡
7.3. [bookmark: _bookmark16]ግምገማና ግብረመልስ
የስትራቴጂው ግምገማ የሚካሄደው በሰነዱ ውስጥ የተመላከቱትን ግቦችና የግቦች ማስፈጸሚያ ተግባራት የተቋማትን የተልዕኮ ውጤታማነት ስለማምጣታቸው ከተቀመጡት ቁልፍ አመልካቾች ጋር በማነጻጸር ነው፡፡ ይህንኑ ተከትሎም የግብረ-መልስ ስራዎች ተግባራዊ ይደረጋሉ፡፡

ስትራቴጂው በተቀመጡ ቁልፍ አመላካቾች መሠረት ለመተግበር የተደረገው ቅድመ ዝግጅት ውጤታማ መሆኑን ለማረጋገጥ የመጀመሪያ ምዕራፍ የቅድመ ዝግጅት ግምገማ ይደረጋል፡፡ የስትራቴጂውን አፈጻጸም የተመለከተ ግምገማ በስትራቴጂ ዘመኑ አጋማሽ ላይ የሚደረግ ሲሆን፣ ይህም በስትራቴጂው የተቀመጡ መሠረታዊ የትኩረት አቅጣጫዎች፣ ዋና ዋና ግቦችና ዒላማዎች ምን ያህል እየተሳኩ እንደሆነ በዝርዝር ለመፈተሽና ለማረጋገጥ፣ አስፈላጊ ማስተካከያዎች ካሉም በአስተማማኝ መረጃዎች ላይ የተመሠረቱ የእርምት እርምጃዎችን ለመውሰድና በቀሪው የዕቅድ ዘመን የተሻለ አፈጻጸም ለማስመዝገብ እንዲረዳ የሚከናወን ይሆናል።
የግምገማው ዋነኛ ዓላማ የስትራቴጂው ግቦችና ኢላማዎች በተቀመጡ መሠረታዊ አቅጣጫዎችና የማስፈፀሚያ ስልቶች መሠረት መፈፀማቸውንና የታሰቡ ዓላማዎች መሳካታቸውን ማረጋገጥ፣ መልካም ተሞክሮዎችንና የአፈጻጸም ጉድለቶች ካሉ ከነምክንያቶቻቸው በመለየት በቂ ትንተናና ግምገማ ማካሄድና በቀጣይ መወሰድ ያለባቸውን የስትራቴጂያዊና አስተዳደራዊ እርምጃዎችን የሚጠቁም ምክረ ሀሳብ ማቅረብ ይሆናል።
[bookmark: _bookmark17]ከስትራቴጂው የሚፈለገውን ተቋማዊና ሀገራዊ ውጤት እያመጣ መሆኑን ለመከታተል አፈፃፀሙን በየሩብ አመቱ ወቅቱን ጠብቆ የግምገማ ሪፖርት የሚዘጋጅ ይሆናል፡፡ በዚሁ መሠረት የስትራቴጂውን ትግበራ በተመለከተ በሥራ ክፍሉ ውስጥ በዕቅድ ላይ የተመሰረተ የአፈጸጸም ግምገማ በማካሄድ በየወቅቱ የክንውን ሪፖርት የሚቀርብበት እና ግብረመልስ የሚሰጥበት ጠንካራ ሥርዓት ይኖራል፡፡ በበጀት ዓመቱ ማጠቃለያ ላይ በሚቀርቡ ሪፖርት መሰረት የታዩ ጠንካራ አፈፃፀሞች እየተለዩ እንዲስፋፉ ጉድለቶች ደግም እንዲታረሙ ይደረጋል፡፡ በሌላ በኩል በመደበኛነት በኦዲት እና ቁጥጥር ወቅት በሚገኘው ግኝት መሰረት ግብረ-መልስ የመስጠት አካሂድ ትኩረት ተሰጥቶት የሚሠራ ይሆናል፡፡
7.4. ዕውቅናና ተጠያቂነት
በሚደረገው ተከታታይ ግምገማ መሠረት በየዓመቱ ለተገኙ መልካም የአፈጻጸም ውጤቶች በሚዘጋጅ መስፈርት እና በተቀመጠ የህግ ማዕቀፍ መሠረት ዕውቅና የመስጠት ሥራ ይሠራል፡፡ በዚሁ መሰረትም የኦዲትና ቁጥጥር የመጨረሻ የመፈረጃ መስፈርትን በመጠቀም ተቋማት እንደየአፈጻጸማቸው የላቀ ውጤት ያሰመዘገቡ የእውቅና ሰርቲፊኬት እንዲያገኙ ይደረጋል፡፡ በየዓመቱ በሚደረግ የመንግስት አገልግሎት እና ሰራተኞች ስምሪት ቁጥጥር መሠረት የኦዲትና ቁጥጥር የመጨረሻ የመፈረጃ መስፈርትን በመጠቀም ተቋማት እንደየአፈጻጸማቸው የላቀ ውጤት ያስመዘገቡ የእውቅና ሰርቲፊኬት እንዲሚያገኙ ሁሉ ከደረጃ በታች ለሆነ አፈጻጸም በሚዘጋጅ ህግና መስፈርት መሠረት ተጠያቂነት እንዲረጋገጥ ይደረጋል፡፡ ይህንኑ ለማስፈጸም የኦዲትና ቁጥጥሩን አካሂድ አለም አቀፍ ደረጃውን የጠበቀ እና ሳይንሳዊ እንዲሆነ ይደረጋል፡፡
[bookmark: _bookmark18]ማጠቃለያ
የመንግሥት የአገልግሎትና አስተዳደር ሥርዓት ማሻሻያ ፖሊሲውን ለመተግበርና በፖሊሲው የተካተቱ ጉዳዮችን እውን ለማድረግ ከተቀረፁት ስትራቴጂዎች መካከል አንዱ የመንግስት አገልግሎት እና ሰራተኞች ስምሪት ቁጥጥር ስትራቴጂ ነው፡፡ ይህንን ስትራቴጂ በየደረጃው ባሉ የመንግስት መስሪያ ቤት አደረጃጀቶችና ብቃት ባለው የሰው ኃይል በመተግበር የአገልግሎት አሰጣጡ ቀልጣፋና ውጤታማ እንዲሆን፣ የተገልጋይ እርካታ ለማሳደግ፣ በተሰጠው አገልግሎት ልክ ተጠያቂ ወይም ተጠቃሚ እንዲሆን ማድረግ የሚቻልበትን ሥርዓት መዘርጋት አንዱ የፖሊሲው አቅጣጫ ነው፡፡
ይህ ስትራቴጂ በመንግስት አገልግሎትና አስተዳደር ተቋማት በሕግ፣በአሠራር ሥርዓትና በቴክኖሎጂ ተደግፎ በፍትሀዊነት፣በግልፅነት እና በአሳታፊነት ሲተገበር ተጠያቂነትን የሚያረጋግጥበትና የሚሰጠውም አገልግሎት ተደራሽ፣ ተገማችና በተገልጋዩ ማኅበረሰብ ዘንድ አመኔታ የሚፈጠርበት ሁኔታ እየተጠናከረ እንደሚሄድ ይታመናል፡፡ ይህም ምርታማነትን በማሳደግ የአገሪቱን ሁለንተናዊ ልማትና ዕድገት ለማረጋገጥ ከፍተኛ አስተዋጽኦ ይኖረዋል፡፡
በመሆኑም ጥራት ያለው የሰው ሀብት አስተዳደርና አገልግሎት አሰጣጥ ተግባራዊ ተደርጎ የመንግስት ሰራተኛው እርካታና አመኔታ እንዲጨምር፣ አገሪቱ ለምታልመው ዕድገት የበኩሉን ድርሻ በባለቤትነት እንዲወጣ ለማድረግ ሁሉም የመንግሥት ተቋማት አመራሮች፣ ባለሙያዎች እና የሚመለከታቸው ባለድርሻ አካላት የመንግስት ሰራተኞች አስተዳደር እና አገልግልት አሰጣጥ ቁጥጥር ስትራቴጂን አስፈላጊነትና ጠቀሜታ በውል በመረዳት ለተግባራዊነቱ ተገቢውን አስተዋጽኦ በማበርከት ሀገራዊ ኃላፊነታቸውን መወጣት ይጠበቅባቸዋል።

[bookmark: _bookmark19]የቁልፍ ቃላት ፍች
የቃል አግባብ የተለየ ትርጉም የሚያሰጠው ካለሆነ በስተቀር በዚህ ስትራቴጂ ውስጥ፡-
1. “የመንግስት አገልግሎት” ማለት የመንግስት መስሪያ ቤት በህግ በተሰጠው ስልጣን እና ሃላፊነት መሰረት የተገልጋይን የአገልግሎት ጥያቂና ፍላጎት መሰረት ያደረገ የሚከናወን ተግባር ነው፡፡
2. “የመንግስት ሰራተኛ” ማለት በፌዴራል መንግስት መስሪያ ቤት ውስጥ በቋሚነት ተቀጥሮ የሚሰራ ሰው ነው፡፡
3. “የመንግስት ተቋም” ማለት ራስን ችሎ በአዋጂ ወይም በደንብ የተቋቋመ እና ከመንግስት በምመደብ በጀት የሚተዳደር የመንግስት መ/ቤት ነው፡፡
4. “የሰራተኞች ስምሪት” ማለት በመንግስት መ/ቤት ውስጥ በክልል መንግስት ሰራተኞች አዋጅ ቁጥር 208/2017 ለማሰፈጸም በሚወጡ የህግ ማዕቀፎች መሰረት የተፈቀዱ የስራ መደቦችን በሰራተኞች ለመሙላት እና ለማስተዳደር የሚከናወን ተግባር ነው፡፡
5. “ቁጥጥር” ማለት የመንግስት ሰራተኞች አስተዳደርና የአገልግሎት አሰጣጥ የወጡ ፖሊሲዎች፣ ስትራቴጂዎች፣ አዋጆች፣ ደንቦች፣ መመሪያዎች እና ስታንደርዶች በትክክል ሥራ ላይ መዋላቸውን የማረጋገጥ ሂደት ነው፡፡
6. “ኦዲት” ማለት የሰው ኃይል ህጎችንና የመንግስት አገልግሎት አሰጣጥ ጥሰቶችን ወይም ግድፈቶችን በማውጣት፣ ተገቢውን መደምደሚያና አስተያየት (Conclusion and opinion) ለመስጠት የሚከናወን ተግባር ነው፡፡
7. “ኢንስፔክሽን” ማለት የስው ኃይል ህጎች እና የመንግስት አገልግሎት አሰጣጥ የአፈጻጸም መግለጫዎች የተሟሉ መሆናቸውንና አለመሆናቸውን ለማወቅ፣ ለወደፊቱ ትኩረት በሚሰጥባቸው ጉዳይ ላይ የሚደረግ ውስን የምርመራ ሂደት ነው፡፡
8. “የኦዲት ተደራሽነት” ማለት ኮሚሽኑ በዓመት አንድ ጊዜ የአካል ምልከታ፣ የሰነዶች ምርመራ፣ ምሰለ-ተገልጋይ እና ሌሎች ዜዴዎችን በመጠቀም ሁሉንም የክልል መ/ቤቶች ላይ የኦዲትና ቁጥጥር ተግባራትን የማከናወን ጉዳይ ነው፡፡
9. “ምስለ-ተገልጋይ” ማለት ማለት የመንግሥት ተቋማት ለተገልጋዮቻቸው በተቀመጠው የህግ ማዕቀፍና የአገልግሎት ስታንዳርድ መሰረት አገልግሎት እየሰጡ መሆኑን አገልግሎትሰጭ ተቋማት ሳያውቁ መንግሥትን በመወከል በሚስጥር የሚደረግ የማጣራት ሂደት ነው።

10. “ግብረ-መልስ” ማለት የኦዲት ስራ ከተጠናቀቀ በኋላ የሚቀርበው አስተያየት ወይም መረጃ ነው።
11. “ቼክ-ሊስቶች (ማመሳከሪያዎች)” ማለት የኦዲት ማረጋገጫ እና ማመሳከሪያዎች ሲሆን ኦዲተሮች የኦዲት ሂደቱን ለመመራት የሚጠቀሙት እና ለመረጃ መዝግብ የተዘጋጀ ነው።
12. “ፍረጃ” ማለት ኦዲት ተደራጊ መ/ቤት ከኦዲትና ቁጥጥር በኃላ ግበረ-መልስ ተሰጥቶ ከክትትልና ድጋፍ በኃላ በአራት ደረጃ የመመደብ ሂደት ነው፡፡
13. 	“የፍረጃ መስፈርት” ማለት በቢሮው የመንግስት መ/ቤቶችን በአራት ደረጃ 
  ለመፈረጅ በነጥብ የምሞላ እና አሃዛዊ በሆነ መልክ የተቀመጠ ነው፡፡

ግብ 1፡- የህግ ተገዥነት ኦዲትና ቁጥጥር ስርዓት መዘርጋት
	· የመንግስት አገልግሎትና የሰራተኞች ስምሪት ኦዲትና ቁጥጥር ሥራ የሚመራበት ፕሮቶኮል፣ ማኑዋል፣ ስታንዳርድ እና ቼክ- ሊስቶች (ማመሳከሪያዎች) ማዘጋጀትና መተግበር፣
· በተዘጋጁት የመንግስት አገልግሎትና የሰራተኞች ስምሪት ሰነዶች ላይ ለክፍሉ ሰራተኞች ግንዛቤ መፍጠር፣
· በተዘረገው የአሰራር ስርዓት መሰረት ለኦዲትና ቁጥጥር ስራ ተቋማትን ዝግጁ ማድረግ እና
· ሂደቱን እና አፈጻጸሙን መከታተል እና መደገፍ
	· የተዘጋጀ ፕሮቶኮል፣ ማኑዋል፣ ስታንደርድ እና ቼክ-ሊስት
· የተዘጋጁ የግንዛቤ መፍጥሪያ ዘዴዎች
· ግንዛቤ የወሰዱ የክፍሉ ሰራተኞች
· የህግ ተገዥነት ኦዲትና ቁጥጥር ስርዓት የተረዱ እና የተገነዘቡ ተቋማት እና
· የተደረገ ክትትልና ድጋፍ
	



· የተዘረጋ እና የተተገበረ የህግ ተገዥነት ኦዲትና ቁጥጥር ስርዓት

	
ግብ 2፡- የመንግስት አገልግሎትና የሰራተኞች ስምሪት ኦዲትና ቁጥጥር የሚተገበርበት የምስለ- ተገልጋይ ኦዲትና ቁጥጥር ስርዓትን ማጎልበት
	· የምስለ-ተገልጋይ አሰራር የሚመራበትን ጋይድላይን ማዘጋጀት፣
· በተዘጋጀው ጋይድላይን ላይ ለክፍሉ ሰራተኞች ግንዛቤ መፍጠር፣
· በምስለ-ተገልጋይ ኦዲትና ቁጥጥር የሚደረጉ መ/ቤቶችን ዝግጁ ማድረግ እና ኦዲትና ቁጥጥር ማካሂድ፣
· የድህረ ምስለ-ተገልጋይ ክዋኔ ሪፖርትን ማሰባሰብና መተንተን፣
· በምስለ-ተገልጋይ ግኝት ላይ ከተገልጋዮችና አገልግሎት አቅራቢዎች ጋር ውይይት
	· የተዘጋጀ ጋይድላየን፤
· የተከናወኑ የግንዛቤ መፍጠሪያ መርሀ-ግብር እና ግንዛቤ የወሰዱ የክፍሉ ሰራተኞች፣
· በምስለ-ተገልጋይ ኦዲትና ቁጥጥር የሚደረግበቸው የተለዩ የተከናወኑባቸው ተቋማት
· በምስለ-ተገልጋይ የተሰበሰበ የመረጃ ክምችት፤
· የተደረጉ ውይይቶች፤
	

· የጎለበተ ወይም የዳበረ የመንግስት አገልግሎትና የሰራተኞች ስምሪት ኦዲትና ቁጥጥር የሚተገበርበት የምስለ- ተገልጋይ ኦዲትና ቁጥጥር ስርዓት.

እና ግቦች

	ስኬት

	
	ማድረግ፣
· ግኝቱን በግብዓትነት በመጠቀም የዲርግት መርሃ-ግብር አዘጋጅቶ የማስተካከያ እርምጃ እንዲወሰድ ማድረግ እና
· በዲርግት መርሀ-ግብር ዕቅዳቸው መሰረት ማስተካከያ ማድረጋቸውን መደገፍና
መከታተል.
	· የተዘጋጀ እና የተተገበረ
የማስተካከያ የዲርጊት መርሃ- ግብር.
· የተከናወነ የክትትል እና የድጋፍ መርሀ-ግብር
	

	

ግብ 3፡- የሰው ኃይል ህጎች አፈጻጸምን ኦዲትና ቁጥጥርን ማጠናከር.
	· ቅድመ-ትግበራ የኦዲትና ቁጥጥር ዕቅድ ማዘጋጀት እና ማጸደቅ፣
· በተዘጋጀው አሰራር ስርዓት መሰረት ተቋማት ላይ ኦዲትና ቁጥጥር ማድረግ፣
· በኦዲትና ቁጥጥር ውጤት መሰረት ግብረ- መልስ በማዘጋጀት ለተቋማት እንዲላክ ማድረግ፣
· በግበረ-መልስ መሰረት ከተቋማት የማስተካከያ የዲርግት መርሀ-ግብር (ዕቅድ)የዲርግት መርሀ-ግብር (ዕቅድ) እንዲልኩ ማድረግ፣
· ተቋማት በዲርግት መርሀ-ግብር ዕቅዳቸው መሰረት ማስተካከያ ማድረጋቸውን መከታተል እና
· ተቋማትን በኦዲት ግኝት ውጤት መሰረት በደረጃ መፈረጅ፣
	· የተዘጋጀ የኦዲትና ቁጥጥር ዕቅድ፤
· የተከናወነ የኦዲት ቁጥጥር በተቋማት፤
· የተዘጋጀ ግብረ-መልስ፤
· የተዘጋጀ እና የተተገበረ
የማስተካከያ ዲርግት መርሀ- ግብር (ዕቅድ)፤
· ክትትል የተደረገባቸው ኦዲት ተደራጊ ተቋማት እና
· በውጤታቸው መሰረት የተፈረጁ ተቋማት ዝርዘር ሪፖረት
	




· የተጠናከረ እና የተሻሻለ የኦዲት እና ቁጥጥር አፈጻጸም.

	
ግብ 4፡- የአገልግሎት አሰጣጥ አፈጻጸም ኦዲትና ቁጥጥርን ማጠናከር.
	· ቅድመ-ትግበራ የኦዲትና ቁጥጥር ዕቅድ ማዘጋጀት እና ማጸደቅ፣
· በተዘጋጁ የአገልግሎት አሰጣጥ የህግ ሰነዶች ላይ ለሰራተኞች ግንዛቤ መፍጠር፣
· በተዘጋጀው አሰራር ስርዓት መሰረት ተቋማት ላይ ኦዲትና ቁጥጥር ማድረግ፣
· በኦዲትና ቁጥጥር ውጤት መሰረት ግብረ- መልስ በማዘጋጀት ለተቋማት እንዲላክ
	· የተዘጋጀ እና የጸደቀ የኦዲትና ቁጥጥር ዕቅድ፤
· የተከናወኑ የግንዛቤ መፍጠርያ መርሃግብሮች፤
· ኦዲትና ቁጥጥር የተደረገባቸው ተቋማት ሪፖርት፤
· የተዘጋጀ እና የተላኩ ግብረ- መልስ፤
	

· የጎለበተ ወይም የዳበረ የአገልግሎት አሰጣጥ አፈጻጸም ኦዲትና ቁጥጥር አፈጻጸም.

	ስትራቴጂያዊ የትኩረት መስኮች
እና ግቦች
	ዋና ዋና ተግባሮች
	ቁልፍ የአፈጻጸም አመላካቾች
	ስኬት

	
	ማድረግ፣
· በግብረ-መልስ መሰረት ከተቋማት የማስተካከያ የዲርጊት መርሀ-ግብር (ዕቅድ) እንዲልኩ ማድረግ፣
· ተቋማት በተግባር መርሀ-ግብር ዕቅዳቸው መሰረት ማስተካከያ ማድረጋቸውን መከታተል እና
· ተቋማትን በኦዲት ግኝት ውጤት መሰረት በደረጃ መፈረጅ፣
	· የተዘጋጀ እና የተከናወነ
የማስተካከያ የዲርግት መርሀ- ግብር (ዕቅድ)፤
· ክትትል የተደረገባቸው ኦዲት ተደራጊ ተቋማት እና
· በውጤታቸው መሰረት የተለዩት የተፈረጁ፣
	

	ት.መ 2፡- በኦዲትና ቁጥጥር የአፈጻጸም ውጤት መሰረት የዕውቅናና የማትጊያ አሰጣጥ የአሰራር ስርዓት	ዝርጋታ፣

	
ግብ 5፡- በኦዲትና ቁጥጥር አፈጻጸም ውጤት መሰረት የዕውቅና አሰጣጥ ስርዓት መዘርጋት.
	· በሰው ኃይል ህጎችና አገልግሎት አሰጣጥ የኦዲትና ቁጥጥር የአፈጻጸም ውጤት መሰረት ዕውቅና ሊያሰጥ የሚችል መስፈርት ማዘጋጀት እና መተግበር፣
· ለክፍሉ ሰራተኞች በመስፈርቱ ላይ በቂ ግንዛቤ መፍጠር፣
· በተዘረገው የአሰራር ስርዓት መሰረት ለዕውቅናና ማትጊያ ተቋማትን ዝግጁ ማድረግ እና
· ሂደቱን እና አፈጻጸሙን መከታተል እና መደገፍ
	· የተዘገጀ እና የተተገበረ መስፈርት፤
· የተከናወነ የግንዛቤ ማስጨበጫ መርሀ-ግብር፤
· ለእውቅናና ማትጊያ ዝግጁ ወይም የተፈረጁ ተቋማት
· ለአሰራሩ የተደረገ ክትትልና ድጋፍ
	


· የተዘረጋ የኦዲትና ቁጥጥር አፈጻጸም ውጤት መሰረት የዕውቅና አሰጣጥ ስርዓት.

	
ግብ 6፡- በኦዲትና ቁጥጥር ግኝቶች መሰረት	የዕውቅናና ማትጊያ ስርዓትን መተግበር.
	· በመፈረጃ መስፈርቱ መሰረት ዕውቅና የሚሰጣቸውን ተቋማት የአፈጻጸም ውጤት ማደራጀት፣
· ዕውቅና የሚሰጣቸውን የመንግስት ተቋማት ዝርዝር ለሚመለከተው የመንግስት አካል
ማሳወቅ፣
	· ውጤታቸው የተደራጀ ተቋማት
· ዝርዝራቸው የተለዩ እና የተዘጋጁ ተቋማት
· የዕውቅና አይነት ለመለየት የተደረገ ዳሰሳ እና ውይይት
· የተዘጋጀ የእውቅና አሰጣጥ
	
· የተተገበረ የኦዲትና ቁጥጥር ግኝቶች መሰረት የዕውቅናና ማትጊያ ስርዓት.

	ስትራቴጂያዊ የትኩረት መስኮች
እና ግቦች
	ዋና ዋና ተግባሮች
	ቁልፍ የአፈጻጸም አመላካቾች
	ስኬት

	
	· ለዕውቅናና ማትጊያ የሚሆኑ ማበረታቻዎችን መለየት፣
· ለተመረጡ ተቋማት ዕውቅና መስጠት እና
· በወጥነት እንዲተገበር ክትትል እና ድጋፍ ማድረግ
	መድረክ እና
· ስርዓቱ ላይ የተደረገ ክትትልና ድጋፍ
	

	ት.መ 3፡- የዲጂታል የኦዲትና ቁጥጥር ስርዓት ግንባታ.

	
ግብ 7፡- የዲጂታል የኦዲትና ቁጥጥር ግንባታ ስርዓት መዘርጋት.
	· የዲጂታል ኦዲትና ቁጥጥር መመሪያ ማዘጋጀት እና መተግበር፣
· ለክፍሉ ሰራተኞች በመመሪያው ላይ በቂ ግንዛቤ መፍጠር፣
· የኦዲትና ቁጥጥር አገልግሎትን ተደራሽ ማድረግ፣
· ሂደቱን እና አፈጻጸሙን መከታተል እና መደገፍ፣
	
· የተዘገጀ የዲጂታል ኦዲትና ቁጥጥር መመሪያ
· የተዘጋጁ መድረኮች
· ለዲጅታል ኦዲት ቁጥጥር የተለዩ ተቋማት
· የተደረገ ክትትልና ድጋፍ
	


· የተዘረጋ የዲጂታል የኦዲት ቁጥጥር ግንባታ ስርዓት.

	




ግብ 8፡- የዲጂታል ኦዲትና ቁጥጥርን መተግበር፡፡
	· በዲጂታል ኦዲትና ቁጥጥር ሊደርጉ ምቹ የሆኑ የመንግስት መ/ቤቶችን መለየት፣
· የተቀናጀ የሲቪል ሰርቪስ ስራ አመራር መረጃ ስርዓት በመጠቀም ሊተገበሩ የሚችሉ የኦዲትና ቁጥጥር ርዕሰ-ጉዳዮችን መለየት፣
· ለክፍሉ ሰራተኞች በዲጂታል ኦዲትና ቁጥጥር አተገባበር ላይ በቂ ግንዛቤ መፍጠር፣
· በተለዩ ተቋማት እና ስራዎች ላይ የኦዲትና ቁጥጥር እቅድ በማዘጋጀት የዲጂታል ኦዲትና ቁጥጥር ማካሄድ፣
· ግብረ-መልስ አዘጋጅቶ ለተቋማት እንዲደርስ ማድረግ፣
	· ለኦዲትና ቁጥጥር የተለዩ የመንግስት መ/ቤቶች እና ርዕሰ- ጉዳዬች ሰነድ.
· የተከናወን የግንዛቤ መፍጠርያ መርሀ-ግብር.
· የተከናወኑ የዲጂታል ኦዲቲንግ እና የቁጥጥር አፈጻጸሞች.
· የተዘጋጁ መድረኮች
· የተዘገጀ የኦዲትና ቁጥጥር ዕቅድ
· የተዘጋጀ ግብረ-መልስ
· የተዘጋጀ የማስተካከያ የተግባር መርሀ-ግብር(ዕቅድ)
· የተደረገ ክትትልና ድጋፍ
	




· የየተተገበረ የዲጂታል ኦዲትና ቁጥጥር

	ስትራቴጂያዊ የትኩረት መስኮች
እና ግቦች
	ዋና ዋና ተግባሮች
	ቁልፍ የአፈጻጸም አመላካቾች
	ስኬት

	
	· በግብረ-መልስ መሰረት ከተቋማት
የማስተካከያ	የተግባር መርሀ-ግብር(ዕቅድ) እንዲልኩ ማድረግ እና
· ተቋማት በተግባር መርሀ-ግብር ዕቅዳቸው
መሰረት ማስተካከያ ማድረጋቸውን መከታተል፣
	
	

	ት.መ 4፡- የማስፈጸም አቅም ግንባታ ስርዓት ግንባታ

	
ግብ 9፡-	የተቋማት  አመራሮችን
እና የሚመለከታቸው ባለሙያዎችን የማስፈጸም አቅም መገንባት.
	· የተቋማት አመራሮች እና የሚመለከታቸው ባለሙያዎችን መረጃ ማደራጀት፣
· የኦዲትና ቁጥጥር ጽንሰ-ሃሳብ፣ አሰፈላጊነት እና አተገባበር ላይ የስልጠና ሞጁል ማዘጋጀት እና መተግበር፣
· በተዘጋጀ ሞጅል መሰረት ስልጠና መስጠት እና
· በስልጠናው መሰረት መሻሻሎች እንዲኖሩ ድጋፍ እና ክትትል ማድረግ፣
	· የተለዩ ተቋማት፣ አመራሮች እና ባለሙያዎች
· የተዘገጀ የስልጠና ሞጁል
· የተሰጠ ስልጠና እና
· የተደረገ ክትትልና ድጋፍ
	
· የተገነባ የተቋማት አመራሮችን እና የሚመለከታቸው ባለሙያዎችን የማስፈጸም አቅም.

	


ግብ 10፡- በሰው ኃይል አስተዳደር እና በአገልግሎት አሰጣጥ የአፈጻጸም ክፍተቶችን ለመሙላት የቅድመ መከላከል ሥራን ማጠናከር.
	· የሰው ኃይል አስተዳደር እና የአገልግሎት አሰጣጥ አፈጻጸም ክፍተቶችን ለመሙላት የሚረዱ ጥናቶችን ማጥናት ፣ መተንተን እና መተግበር
· በየደረጃው ለሚገኙ የተቋማት አመራሮችና ፈጻሚዎች የግንዛቤ ማስጨበጫ ስልጠና ማካሄድ፣
· በየደረጃው ለሚገኙ የተቋማት አመራሮችና ፈጻሚዎች የምክርና ድጋፍ አገልግሎት መስጠት እና
· የሰው ሀብት አስተዳደር እና የአገልግሎት አሰጣጥ አፈጻጸም ክፍተቶችን ለመሙላት
አዳዲስ የህግና አሠራር ማሻሻያ ሀሳቦችን ማዘጋጀት እና መተግበር.

	· የተከናወነ የዳሰሳ ጥናት
ሪፖርት እና የተተነተነ ሰነድ፤
· የተከናወነ የግንዛቤ መስጫ መርሀ-ግብር ፤
· የተሰጠና የተደረገ የምክርና ድጋፍ አገልግሎት ሪፖርት እና
· የቀረበ አዳዲስ የህግና አሠራር ማሻሻያ ሀሳቦች.
	


· የተጠናከረ በሰው ኃይል አስተዳደር እና በአገልግሎት አሰጣጥ የአፈጻጸም ክፍተቶችን ለመሙላት የቅድመ መከላከል አፈጻጸም.

	ስትራቴጂያዊ የትኩረት መስኮች
እና ግቦች
	ዋና ዋና ተግባሮች
	ቁልፍ የአፈጻጸም አመላካቾች
	ስኬት

	ት.መ 5፡- በኦዲትና ቁጥጥር የአፈጻጸም ውጤት መሰረት የተጠያቂነት ስርዓት ዝርጋታ.

	

ግብ 11፡- በኦዲትና ቁጥጥር አፈጻጸም መሰረት የተጠያቂነት ስርዓት መዘርጋት.
	· በሰው ሀብት ህጎችና አገልግሎት አሰጣጥ የኦዲትና ቁጥጥር ውጤት መሰረት ተጠያቂነትን ሊያሰፍን የሚችል መስፈርት ማዘጋጀት እና መተግበር፣
· ለክፍሉ ሰራተኞች በተጠያቂነቱ መስፈርቱ ላይ በቂ ግንዛቤ መፍጠር፣
· በተዘረገው የአሰራር ስርዓት መሰረት ተቋማትን ለተጠያቂነት	ዝግጁ ማድረግ እና
· ሂደቱን እና አፈጻጸሙን መከታተል እና መደገፍ፣
	

· የተዘጋጀ የተጠያቂነት መመዘኛ መስፈረት
· የተዘገጁ መድረኮች
· የተለዩ ተቋማት
· የተደረገ ክትትልና ድጋፍ
	

· የኦዲትና ቁጥጥር የተጠያቂነት ስርዓት.ስርዓቱን አማልተው መተግበር የቻሉ ተቋማት

	

ግብ 12፡- በኦዲትና ቁጥጥር ግኝቶች መሰረት ተጠያቂነት ማረጋገጥ
	· በመፈረጃ መስፈርቱ መሰረት ተጠያቂ ሊሆኑ የሚችሉ ተቋማትን ውጤት ማደራጀት፣
· የተቋማትን አፈጻጸም ሪፖርት ማዘጋጀትና ለሚመለከታቸው ተቆጣጣሪ አካላት መረጃ መስጠት፣
· ተጠያቂ ሊሆኑ የሚገባቸውን፣ የስራ ሀላፊዎችና ባለሙያዎችን መለየትና እንዲጠየቁ ማድረግ እና
· በወጥነት እንዲተገበር ክትትል እና ድጋፍ ማድረግ
	
· የተደራጀ	የተጠያቂ ተቋማት ዉጤት
· የተዘጋጀ	እና	የተሰራጨ የአፈጻጸም ሪፖረት
· የተለዩ ተጠያቂ የሚሆኑ የስራ ሃላፊዎች እና ባለሙያዎች እና
· የተደረገ ክትትልና ድጋፍ
	


· በኦዲትና ቁጥጥሩ መሰረት ተጠያቂነት የተረጋገጠባቸው ግኝቶች

የህግ ተጋዢነት ኦዲት
Compliance audit




ርዕ ጉዳዮች
(Subject matter)
(1)


የ3ቱ አባላት ሞደል
(Three parties model)
(3(


ማረጋገጫ ደረጃዎች
(Level of assurances)
(4)


ርዕሰ- ጉዳዮች አመራርጥ
(Subect matter Selecation)
(5)


መስፈረቶች
(Criterial)
(2)

